**N A C R T**

Na osnovu člana IV. 4. a) Ustava Bosne i Hercegovine, Parlamentarna skupština Bosne i Hercegovine, na sjednici Predstavničkog doma, održanoj 2017. godine, i na sjednici Doma naroda, održanoj 2017. godine, usvojila je

ZAKON O POLICIJSKIM SLUŽBENICIMA BOSNE I HERCEGOVINE

#### DIO PRVI - OPŠTE ODREDBE

**Član 1.**

#### (Predmet )

Ovim zakonom propisuju se policijska ovlaštenja, radni odnosi, dužnosti i prava, zapošljavanje, stručno osposobljavanje i usavršavanje, raspoređivanje, činovi, procjena rada i unapređivanje, naknade, nagrade, priznanja, radni uslovi, disciplinska odgovornost, odgovornost za štetu kao i prestanak radnog odnosa policijskih službenika Bosne i Hercegovine (u daljem tekstu: BiH).

**Član 2.**

**(Upotreba muškog i ženskog roda)**

Izrazi koji su radi preglednosti dati u ovom propisu u jednom gramatičkom rodu se bez diskriminacije odnose i na muškarce i na žene.

**Član 3.**

##### (Policijski službenici)

1. Ovaj zakon primjenjuje se na policijske službenike zaposlene u Državnoj agenciji za istrage i zaštitu, Graničnoj policiji Bosne i Hercegovine i Direkciji za koordinaciju policijskih tijela Bosne i Hercegovine (u daljem tekstu: policijska tijela BiH).
2. Policijski službenici iz stava (1) ovog člana primjenjuju policijska ovlaštenja propisana ovim zakonom, i postupaju kao ovlaštena službena lica prema zakonima o krivičnim postupcima u Bosni i Hercegovini (u daljem tekstu: ZKP) i drugim propisima.
3. Radna mjesta na kojima se upošljavaju policijski službenici utvrđuju se Pravilnikom o unutrašnjoj organizaciji policijskog tijela BiH, u skladu sa nadležnostima propisanim zakonom kojim se uspostavlja pojedino policijsko tijelo BiH.

**Član 4.**

#### (Osnove rada)

1. Rad policijskih službenika zasniva se na Ustavu BiH, zakonu i drugim propisima koji se primjenjuju u BiH.
2. U obavljanju svojih dužnosti, policijski službenik djeluje na nepristrasan i zakonit način, vođen javnim interesom da služi i pomaže javnosti, promovišući razvoj i očuvanje demokratske prakse u skladu sa zaštitom ljudskih prava i osnovnih sloboda.

**Član 5.**

#### (Nacionalna zastupljenost)

1. Nacionalna zastupljenost policijskih službenika u policijskim tijelima BiH, treba da odražava nacionalnu strukturu stanovništva BiH prema posljednjem popisu stanovništva, osim ako pojedinačnim zakonima kojima su policijska tijela uspostavljena, nije drugačije određeno.
2. U policijskim tijelima iz člana 2. stav (1) ovog zakona se promoviše ravnopravna zastupljenost žena i muškaraca u strukturi policijskih službenika.

**Član 6.**

**(Policijska legitimacija, značka i uniforme)**

1. Policijskom službeniku, policijsku legitimaciju i policijsku značku izdaje rukovodilac policijskog tijela Bosne i Hercegovine (u daljem tekstu: rukovodilac policijskog tijela).
2. Policijski službenik, čija priroda i uslovi obavljanja poslova to zahtijevaju, nosi policijsku uniformu.
3. Zbog specifične prirode određenih zadataka i u skladu s prihvaćenim policijskim

standardima, određeni policijski zadaci se mogu vršiti u civilnoj odjeći ili u posebnoj službenoj odjeći i s odgovarajućom opremom.

1. Savjet ministara Bosne i Hercegivine ( u daljem tekstu: Savjet ministara BiH) donosi pravilnik kojim utvrđuje oblik i sadržaj policijske legitimacije i policijske značke.
2. Savjet ministara BiH donosi pravilnik kojim utvrđuje izgled, dijelove, boju, oznake i druge karakteristike policijske uniforme u skladu s prihvaćenim policijskim standardima.
3. Savjet ministara BiH donosi pravilnik kojim utvrđuje izgled, dijelove, boju, i oznake uniformi za polaznike osnovne policijske obuke.
4. Rukovodilac policijskog tijela donosi pravilnik kojim utvrđuje nošenje policijske uniforme.
5. Rukovodilac policijskog tijela donosi pravilnik o nošenju civilne odjeće i posebne službene odjeće kojim utvrđuje policijske zadatke koji se mogu vršiti u civilnoj odjeći ili u posebnoj službenoj odjeći i s odgovarajućom opremom.

**Član 7.**

#### (Pravo i dužnost nošenja oružja)

Policijski službenik drži i nosi oružje i municiju u skladu sa pravilnikom koji donosi ministar Ministarstva bezbjednosti Bosne i Hercegovine ( u daljem tekstu: Ministar).

**DIO DRUGI - POLICIJSKA OVLAŠTENJA**

#### POGLAVLJE I - OSNOVNI PRINCIPI

**Član 8.**

#### (Obaveza identifikacije)

1. Prije nego što policijski službenik počne primjenjivati policijska ovlaštenja, obavezan je da se identifikuje pokazivanjem službene policijske legitimacije ili policijske značke, osim u slučajevima kada poslove i zadatke iz svoje nadležnosti obavlja u policijskoj uniformi.
2. U izuzetnim slučajevima, kada identifikovanje iz stava (1) ovog člana može ugroziti bezbjednost policijskog službenika ili drugih lica ili dovesti u pitanje postizanje zakonitog cilja koji opravdava primjenu policijskih ovlaštenja, policijski službenik može se identifikovati na drugi način ili odgoditi identifikaciju.
3. Kad okolnosti iz stava (2) ovog člana prestanu, policijski službenik identifikuje se na način iz stava (1) ovog člana.
4. Prilikom primjene policijski ovlašćenja u službenom uniformi, policijski službenik je dužan na zahtjev lica prema kome se ovlaštenje primjenjuje, to lice informisati o svom imenu i prezimenu i broju službene legitimacije.

**Član 9.**

**(Prikladnost i proporcionalnost primjene policijskih ovlaštenja)**

1. Primjena policijskih ovlaštenja je prikladna i proporcionalna potrebi radi koje se preduzima.
2. Policijska ovlaštenja primjenjuju se sredstvima kojima se može postići zakoniti cilj sa najmanje štetnih posljedica i u najkraćem mogućem vremenu.

**Član 10.**

#### (Odluke i naredbe za primjenu policijskih ovlaštenja)

1. Policijski službenik primjenjuje policijska ovlaštenja prema vlastitoj odluci u skladu sa zakonom, kao i na osnovu zakonite naredbe nadređenog policijskog službenika ili nadležnog organa.
2. Policijski službenik neće izvršiti naredbu ukoliko bi time počinio krivično djelo propisano krivičnim zakonima u BiH.
3. Policijski službenik će odmah podnijeti izvještaj o neizvršavanju naredbe svom neposredno nadređenom policijskom službeniku, odnosno višem nadređenom policijskom službeniku ukoliko je naredba izdata od strane neposredno nadređenog policijskog službenika.
4. Ukoliko naredba bude ponovljena bez obzira na izvještaj o neizvršavanju naredbe, policijski službenik će izvještaj dostaviti odjeljenju za unutrašnju kontrolu policijskog organa u kojem je zaposlen (u daljem tekstu: Unutrašnja kontrola).

**POGLAVLJE II - POLICIJSKA OVLAŠTENJA**

**Član 11.**

#### (Policijska ovlaštenja)

Pored dužnosti i ovlaštenja propisanih ZKP-om i drugim propisima, policijskom službeniku se, u cilju sprečavanja i otkrivanja krivičnih djela i prekršaja, te održavanja javnog reda i mira, ovim zakonom daju sljedeća policijska ovlaštenja:

1. provjera i utvrđivanje identiteta lica i identifikacija predmeta;
2. pozivanje i obavljanje razgovora;
3. prikupljanje obavještenja;
4. privođenje bez naloga;
5. potraga za licima i stvarima;
6. privremeno ograničavanje slobode kretanja;
7. davanje upozorenja i izdavanje naredbi;
8. privremeno oduzimanje predmeta;
9. korištenje tuđih vozila i komunikacionih sredstava;
10. pregled lica, stvari i prevoznih sredstava;
11. snimanje na javnim mjestima;
12. upotreba sredstava prisile;
13. obrada ličnih podataka i vođenje evidencija;
14. zaprimanje prijava.

**Član 12.**

#### (Ovlaštenje provjere identiteta lica)

1. Policijski službenik ovlašten je da izvrši provjeru identiteta lica koje:
2. predstavlja prijetnju drugom licu ili javnom redu ili bezbjednosti koja zahtijeva policijsku akciju;
3. se pregleda ili protiv kojeg su preduzete druge mjere ili radnje propisane zakonom;
4. je zatečeno u objektu ili drugim prostorijama, ili u vozilu koje se pregledava;
5. je zatečeno na području ili u objektu u kojem je sloboda kretanja privremeno ograničena;
6. ponašanjem izaziva sumnju da je počinilac krivičnog djela, prekršaja ili drugog zabranjenog ponašanja, ili da ga namjerava počiniti, ili koje svojom fizičkom pojavom liči na lice za kojim se traga;
7. je zatečeno na mjestu gdje je iz bezbjednosnih razloga neophodno utvrditi identitet lica ili grupe lica;
8. bez opravdanog razloga prikuplja podatke o štićenoj osobi, objektu ili prostoru u kojem se nalazi štićena osoba.
9. Policijski službenik će lice obavijestiti o razlozima zbog kojih je potrebna provjera

 njegovog identiteta.

**Član 13.**

##### (Načini provjere identiteta)

1. Provjera identiteta lica vrši se uvidom u njegovu ličnu kartu ili koji drugi javni dokument koji sadrži njegovu fotografiju i njegov potpis.
2. Izuzetno od stava (1) ovog člana, provjera identiteta može se izvršiti i na osnovu izjave drugog lica čiji je identitet utvrđen ili uvidom u službene evidencije koje se vode kod nadležnog tijela, u skladu sa propisima koji regulišu pristup navedenim evidencijama, uključujući i provjeru boravišta i prebivališta.
3. Kada je neophodno, provjera identiteta može uključivati i provjeru boravišta ili prebivališta.

**Član 14.**

##### (Ovlaštenje utvrđivanja identiteta)

1. Ovlaštenje utvrđivanja identiteta primjenjuje se prema licu koje ne posjeduje dokument iz člana 13. stava (1) ovog zakona, ili ukoliko postoji sumnja u vjerodostojnost tog dokumenta.
2. Identitet se utvrđuje metodama i sredstvima kriminalističke tehnike, uključujući lični opis, registracionu fotografiju, daktiloskopiranje, te drugim odgovarajućim metodama i sredstvima.
3. U cilju utvrđivanja identiteta lica, policijski organ ovlašten je da javno objavi fotorobot, crtež, snimak ili opis tog lica.
4. Ako ne postoji mogućnost utvrđivanja identiteta na drugi način, policijski organ ovlašten je da objavi fotografiju lica koje nije sposobno dati svoje lične podatke ili leša nepoznatog lica.

**Član 15.**

##### (Identifikacija predmeta)

1. Ovlaštenje identifikacije predmeta primjenjuje se kada je neophodno utvrditi karakteristike i specifične osobine tog predmeta, kao i odnos nekog lica ili događaja prema tom predmetu.
2. Policijsko tijelo BiH ovlašteno je da javno objavi sliku, crtež, snimak ili opis predmeta, ukoliko je to od značenja za uspješno sprovođenje postupka identifikacije tog predmeta.

##### Član 16.

##### (Pozivanje i obavljanje razgovora)

1. Kada postoji zakonit razlog, policijski službenik može pozvati lice da dođe u službene prostorije policijskog organa radi obavljanja razgovora.
2. Razgovor se obavlja u vremenu između 06,00 časova i 21,00 časa i ne može trajati duže od šest sati.
3. Poziv na razgovor sadrži:
4. ime i prezime lica koje se poziva;
5. naziv organizacijske jedinice policijskog organa koji upućuje poziv na razgovor;
6. mjesto, datum, vrijeme i razlog pozivanja;
7. upozorenje da će lice koje se poziva biti prisilno dovedeno ukoliko se na odgovarajući način ne odazove pozivu ili svoj izostanak ne opravda.
8. U izuzetnim slučajevima, policijski službenik ovlašten je lice pozvati usmeno ili odgovarajućim telekomunikacionim sredstvom, pri čemu je dužan da mu saopšti razlog pozivanja, kao i da ga upozori na mogućnost da bude prisilno dovedeno.
9. Uz saglasnost tog lica, policijski službenik može ga prevesti do službenih prostorija.
10. Obavljena dostava poziva potvrđuje se dostavnicom.

##### Član 17.

##### (Privođenje bez naloga)

1. Bez pismenog naloga nadležnog organa, policijski službenik može u službene prostorije policijskog organa privesti lice:
2. čiji je identitet potrebno utvrditi, kad nema drugog načina utvrđivanja identiteta;
3. za kojim je pokrenuta potraga;
4. koje se ne odazove pozivu za razgovor iz člana 16. ovog zakona.
5. Privođenje iz stava (1) ovog člana može trajati koliko je neophodno za izvršenje policijske radnje, a najduže šest sati.

##### Član 18.

##### (Potraga za licima i stvarima)

1. Policijski službenici su ovlašteni da sprovode mjere potrage za licima i stvarima.
2. Potraga se pokreće za licem čiji je nestanak prijavljen ili koje se traži u skladu sa zakonom.
3. Policijski organ preduzima oglašavanje kako bi se:
	1. utvrdilo boravište ili prebivalište lica, u skladu sa zakonom;
4. utvrdio identitet lica koje nije u stanju dati svoje lične podatke, ili identitet leša lica čiji se lični podaci ne mogu utvrditi;
5. pronašao određeni predmet;
6. pronašlo određeno lice.

##### Član 19.

##### (Uslovi za privremeno ograničenje slobode kretanja)

1. Policijski službenik može privremeno ograničiti slobodu kretanja lica na određenom području ili u određenom objektu:
2. kada je to prijeko potrebno kako bi se spriječilo počinjenje krivičnih djela, prekršaja ili drugog zabranjenog ponašanja;
3. kako bi se spriječilo ugrožavanje javnog reda i mira i bezbjednosti ili obezbjeđenja štićenih lica, objekata ili prostora.
4. Privremeno ograničenje slobode kretanja ne može se nastaviti nakon postizanja cilja zbog kojeg je bilo primijenjeno, a ni u kom slučaju ne može trajati duže od šest sati bez službenog odobrenja.

##### Član 20.

##### (Način potrage i ograničenja kretanja)

Mjere potrage iz člana 18. ovog zakona i privremeno ograničenje slobode kretanja iz člana 19. ovog zakona sprovode se kriminalističko-taktičkim radnjama:

1. potraga;
2. pregled određenih zgrada i prostorija;
3. zasjeda;
4. racija;
5. djelimična i potpuna blokada saobraćaja i drugih površina.

##### Član 21.

##### (Davanje upozorenja)

Policijski službenik izdaje upozorenje licu:

1. koje svojim ponašanjem, djelovanjem ili propuštanjem može ugroziti svoju ili bezbjednost drugih lica ili imovine, prekršiti zakon ili narušiti javni red i mir;
2. za koje postoje osnovi sumnje da bi moglo počiniti ili izazvati drugo lice da počini krivično djelo ili prekršaj.

##### Član 22.

##### (Uslovi za izdavanje naredbe)

1. Naredba se izdaje radi:
2. otklanjanja opasnosti po život i ličnu bezbjednost građana;
3. otklanjanja opasnosti po imovinu;
4. sprečavanja počinjenja krivičnog djela ili prekršaja, hvatanja počinioca krivičnog djela te pronalaženja i obezbjeđivanja tragova krivičnog djela koji mogu poslužiti kao dokaz;
5. održavanja javnog reda i mira, odnosno ponovnog uspostavljanja javnog reda i mira;
6. onemogućavanja pristupa ili zadržavanja u prostoru ili objektu gdje to nije dozvoljeno.
7. Naredbu izdaje rukovodilac organizacione jedinice ili policijski službenik kojeg rukovodilac ovlasti.
8. Policijski službenik može samostalno izdavati naredbe samo u hitnim slučajevima.
9. Upozorenja i naredbe izdaju se:
	1. usmenim ili pismenim putem;
	2. optičkim ili zvučnim signalima, rukom ili na drugi odgovarajući način.

##### Član 23.

##### (Uslovi za privremeno oduzimanje predmeta)

1. Policijski službenik privremeno oduzima predmet:
2. kada je to neophodno radi zaštite javne bezbjednosti;
3. koji je u posjedu lica koje je lišeno slobode i koje taj predmet može da upotrijebi za samopovređivanje, napad na drugo lice ili bijeg,

c)

1. za kojim je raspisana potraga ili se za njim traga po drugom osnovu.
2. Policijski službenik obavezan je da izda potvrdu o privremenom oduzimanju predmeta.
3. Potvrda o privremenom oduzimanju predmeta sadrži:
	1. karakteristike oduzetog predmeta koje ga razlikuju od ostalih predmeta;
	2. podatke o licu od kojeg je predmet oduzet;
	3. ime i prezime, broj policijske značke i potpis policijskog službenika koji je izvršio privremeno oduzimanje.
4. Ako lice odbije potpisati potvrdu o privremenom oduzimanju predmeta, policijski službenik to upisuje na potvrdi o privremenom oduzimanju predmeta.

##### Član 24.

##### (Postupanje sa privremeno oduzetim predmetima)

1. Kada, s obzirom na karakteristike predmeta, čuvanje privremeno oduzetog predmeta u prostorijama policijskog organa nije moguće, ili je povezano sa znatnim poteškoćama, privremeno oduzeti predmet može se pohraniti ili obezbijediti na odgovarajući način sve dok nadležni organ ne donese odgovarajuću odluku.
2. Kada razlozi za privremeno oduzimanje predmeta prestanu da postoje, privremeno oduzeti predmet biće vraćen licu od kojeg je bio oduzet, ukoliko nije drugačije određeno zakonom ili odlukom nadležnog organa.
3. Ministar donosi pravilnik kojim utvrđuje postupanje sa privremeno oduzetim predmetima.

##### Član 25.

**(Ovlaštenje korištenja vozila i sredstava komunikacije)**

1. U cilju potjere ili lišenja slobode počinioca krivičnog djela ili prekršaja, policijski službenik može koristiti odgovarajuće tuđe vozilo i komunikaciono sredstvo, o čemu izdaje potvrdu.
2. Policijski službenik može koristiti to vozilo ili komunikaciono sredstvo isključivo u vremenu potrebnom da se potjera ili lišenje slobode okonča.
3. Vlasnik ili korisnik vozila ili komunikacionog sredstva iz stava (1) ovog člana ima pravo na naknadu stvarne štete pričinjene upotrebom njegove imovine.
4. Štetu iz stava (3) ovog člana naknađuje policijski organ, u skladu sa zakonom i podzakonskim aktima kojima se reguliše konkretna oblast.
5. U toku obavljanja službenih zadataka policijski službenik ima pravo na besplatni javni prevoz i osiguranje putnika u javnom prevozu.

##### Član 26.

##### (Uslovi za pregled)

1. Policijski službenik ovlašten je da izvrši pregled lica, predmeta koji lice nosi sa sobom i prometnog sredstva kada je to neophodno radi pronalaženja predmeta čije posjedovanje je zabranjeno u prostoru ili objektu ili koji bi mogli biti iskorišteni za napad na drugo lice ili za samopovređivanje.
2. Pregled lica iz stava (1) ovog člana obuhvata uvid u sadržaj njegove odjeće i obuće.
3. Pregled prometnog sredstva u cilju iz stava (1) ovog člana obuhvaća pregled svih otvorenih i zatvorenih prostora, prometnog sredstva i predmeta koji se njime prevoze.
4. Pregled predmeta koje lice nosi sa sobom obuhvaća pregled predmeta koji su kod lica ili u njegovoj neposrednoj blizini, ili predmeta lica po čijem se nalogu i u čijoj se pratnji prevoze.
5. Pregled lica obavlja policijski službenik istog pola, izuzev u slučajevima kada je neophodan hitan pregled lica kako bi mu se oduzelo oružje ili drugi predmeti kojima se može izvesti napad na drugo lice ili samopovređivanje.
6. Prilikom pregleda policijski službenik može da koristi tehnička pomagala i službene pse.

##### Član 27.

##### (Audio i video snimanje na javnim mjestima)

1. S ciljem sprečavanja krivičnih djela ili radi održavanja javnog reda i mira, policijski organ može da vrši audio i video snimanje lica ili grupe lica, okruženja i svake druge okolnosti ili predmeta.
2. Uređaji za audio i video snimanje na javnim mjestima postavljaju se tako da su javnosti lako uočljivi.

##### Član 28.

##### (Uslovi upotrebe sredstava prisile)

1. Policijski službenik može da upotrijebi sredstva prisile samo kada je to prijeko potrebno i isključivo u mjeri potrebnoj radi ostvarenja zakonitog cilja.
2. Sredstva prisile u smislu ovog zakona su:
	1. fizička snaga uključujući borilačke vještine;
	2. službena palica;
	3. sredstva za vezivanje;
	4. specijalna vozila;
	5. službeni psi;
	6. sredstva za prisilno zaustavljanje vozila i sredstva za zaprečavanje prolaska lica;
	7. specijalne vrste oružja i eksplozivnih sredstava;
	8. hemijska sredstva;
	9. električni uređaji za privremeno onesposobljavanje;
	10. vatreno oružje.
3. Sredstva prisile iz stava (2) ovog člana mogu se upotrijebiti kada je to potrebno za zaštitu života ljudi, odbijanje napada, savladavanje otpora te sprečavanje bjekstva.
4. Prije upotrebe bilo kojeg sredstva prisile, policijski službenik daće upozorenje, osim ako bi to moglo ugroziti bezbjednost policijskog službenika ili drugog lica ili bi bilo očigledno neprimjereno ili besmisleno u datim okolnostima događaja.
5. Ministar na prijedlog rukovodioca policijksog tijela donosi pravilnik kojim se uređuje upotreba sredstava prisile.

##### Član 29.

##### (Izuzeće od upotrebe određenih sredstava prisile)

1. Fizička snaga i službena palica ne koriste se prema djeci, starijim licima, onesposobljenim licima uključujući lica koja su očigledno bolesna, kao ni prema ženama čija trudnoća je vidljiva, osim ako ta lica direktno ugrožavaju život policijskog službenika ili drugih lica.
2. Vatreno i specijalno oružje ne može se koristiti samo iz razloga da bi se spriječio bijeg lica, osim ukoliko je to jedini način odbrane od direktnog napada ili opasnosti, ili se radi o bijegu lica lišenog slobode ili osuđenog lica koje bježi iz ustanove za izvršavanje sankcija.
3. Eksplozivne naprave ne mogu se koristiti za sprečavanje bijega lica.

##### Član 30.

##### (Upotreba vatrenog oružja)

1. Policijski službenik može upotrijebiti vatreno oružje ako su već upotrijebljena sredstva

 prisile bila neefikasna, ili ako upotreba drugih sredstava prisile ne garantuje uspjeh.

1. Policijski službenik može da upotrijebi vatreno oružje ako nema drugog načina da:
2. zaštiti sebe ili druge od direktno prijeteće smrtne opasnosti ili ozbiljne ozljede;
3. spriječi počinjenje krivičnog djela koje predstavlja ozbiljnu prijetnju životu ili integritetu lica;
4. liši slobode lice iz točke a) i b) ovog stava i koje se opire policijskom službeniku.
5. Policijski službenik daće dovoljno vremena da se postupi po njegovom upozorenju, osim ako bi time nastao rizik za njega samoga ili rizik nanošenja teških ili smrtonosnih povreda drugim licima, a okolnosti nalažu potrebu za trenutnom akcijom.
6. Upozorenje iz stava (3) ovog člana neće se uputiti ako bi to ugrozilo izvršenje policijskog zadatka.
7. Policijski službenik može ispaliti hitac upozorenja, ako bi se time postigao efekat odvraćanja ili odbijanja direktnog napada na sebe ili drugog u cilju zaštite života.

##### Član 31.

##### (Isključenje upotrebe vatrenog oružja)

1. Upotreba vatrenog oružja nije dozvoljena ako bi ugrozila živote drugih ljudi, osim ako je to jedini način odbrane od direktnog napada ili opasnosti.
2. Upotreba vatrenog oružja nije dozvoljena prema maloljetniku, osim ako je to jedini način odbrane od napada ili opasnosti.

##### Član 32.

##### (Upotreba vatrenog oružja prema vozilima i plovilima)

1. Policijski službenik ne smije upotrijebiti vatreno oružje protiv vozila u pokretu, osim ako:
2. se to vozilo koristi kao sredstvo za nanošenje povreda policijskim službenicima ili drugim licima;
3. je to neophodno radi sprečavanja ugrožavanja života ljudi ili smrtonosnih povreda nanijetih pucanjem iz oružja na policijske službenike ili na druga lica.
4. U toku izvršavanja policijskih zadataka na morskim ili kopnenim plovnim putevima, policijski službenik ima pravo da upotrijebi vatreno oružje ako se plovilo za kojim se vrši potjera ne zaustavi nakon što mu je upućen vidljiv ili čujan signal da se zaustavi, i to sa razdaljine sa koje je moguće primiti i razumjeti takav signal.

**Član 33.**

**(Izvještaj o upotrebi sredstava prisile)**

1. Policijski službenik koji je u toku vršenja dužnosti upotrijebio sredstva prisile, dužan je prije kraja radnog vremena,a najkasnije u roku od 24 sata od upotrebe prisile, sačiniti izvještaj o upotrebi sredstava prisile, te isti podnijeti rukovodiocu organizacione jedinice.
2. Ako policijski službenik nije u mogućnosti da podnese izvještaj o upotrebi sredstava prisile, izvještaj podnosi njegov neposredno nadređeni u roku iz stava (1) ovog člana.
3. U roku od tri dana od prijema izvještaja iz stava (1) ovog clana, rukovodilac organizacione jedinice, odjelu za unutrašnju kontrolu dostavlja svoje mišljenje o opravdanosti upotrebe sredstava prisile,
4. U roku od 15 dana od prijema izvještaja iz stava (3) ovoga člana, odjel za unutrašnju kontrolu sačinjava i rukovodiocu dostavlja izvještaj sa mišljenjem o zakonitosti upotrebe sredstava prisile.
5. Zakonitost i pravilnost upotrebe sredstava prisile od strane policijskog službenika ocjenjuje rukovodilac u roku od osam dana od dana prijema sačinjenog pismenog izvještaja unutrašnje kontrole.
6. Ako rukovodilac ocijen**i** da je policijski službenik upotrijebio sredstva prisile na nezakonit ili nepravilan način, ili ukoliko se zbog složenosti slučaja, u roku iz stava (5) ovoga člana ne može donijeti odluka da je policijski službenik upotrijebio sredstva prisile na zakonit i pravilan način, rukovodilac je dužan da odmah preduzme odgovarajuće mjere kako bi utvrdio odgovornost policijskog službenika, te kako bi bio pokrenut interni postupak protiv policijskog službenika.
7. U slučajevima iz stava (6) ovoga člana, zakonitost i pravilnost upotrebe sredstava prisile od strane policijskog službenika, rukovodilac ocjenjuje u roku od osam dana od okončanja internog postupka, ili u roku od osam dana od okončanja disciplinskog postupka, ukoliko je pokrenut.
8. Policijski službenik oslobađa se odgovornosti ako je sredstva prisile upotrijebio u granicama propisanih ovlaštenja.
9. Izuzetno od stava (1) ovog člana, policijski službenik koji je upotrijebio samo sredstva za vezivanje prilikom lišenja slobode, privođenja ili sprovođenja osobe u svrhu njenog sigurnog transporta, sačinjava službenu zabilješku i dostavlja je neposrednom rukovodiocu organizacione jedinice u roku od 24 sata.

##### Član 34.

##### (Obrada ličnih podataka)

1. Policijski službenik, u skladu sa dužnostima i ovlaštenjima propisanim ovim zakonom, kao i u skladu sa posebnim propisima, obrađuje informacije, uključujući i lične podatke.
2. Prilikom obrade ličnih podataka, policijski službenik postupa u skladu sa odredbama Zakona o zaštiti ličnih podataka, osim ako ovim zakonom nije drugačije propisano.
3. Policijsko tijelo BiH vodi evidenciju o izrečenim disciplinskim sankcijama policijskim službenicima u skladu sa ovim zakonom i odredbama zakona o zaštiti ličnih podataka

**Član 35.**

**(Obrada ličnih podataka u policijske svrhe)**

* 1. Obrada ličnih podataka u policijske svrhe podrazumijeva obradu ličnih podataka koju vrši policijski organ radi sprečavanja i suzbijanja kriminaliteta i održavanja javnog reda i mira.
1. Prilikom obrade ličnih podataka u policijske svrhe, policijski organ:
	1. dužan je da vodi evidenciju o svim zbirkama ličnih podataka i prijavi ih Agenciji za zaštitu ličnih podataka u skladu sa Zakonom o zaštiti ličnih podataka;
2. dužan je da vodi ove podatke odvojeno od drugih informacija;
3. ovlašten je, ukoliko je to neophodno u policijske svrhe, da kombinuje lične podatke obrađivane za druge svrhe;
4. dužan je da ograniči sakupljanje ličnih podataka koji se odnose na rasno porijeklo nosioca podataka, njegovo vjersko uvjerenje, seksualno opredjeljenje, političko mišljenje ili pripadnost određenim pokretima ili organizacijama koje nisu zakonom zabranjene;
5. dužan je da lične podatke označava sa gledišta stepena njihove tačnosti i pouzdanosti, a prije svega da razlikuje lične podatke zasnovane na činjenicama od podataka zasnovanih na ličnim mišljenjima i procjenama;
6. dužan je da stalno i najmanje jednom u tri godine provjerava da li su lični podaci neophodni za određene svrhe i nepotrebne podatke izbriše;
7. provjera iz tačke f) ovog stava ne sprovodi se u slučaju obrade ličnih podataka u svrhu osnovne identifikacije izvršioca kažnjivih djela (evidencija otisaka prstiju, DNK i dr.) kada se brisanje podataka sprovodi po isteku pet godina od dana smrti izvršioca;
8. provjera i brisanje se ne sprovodi u slučaju da je lični podatak stavljen u dokumentaciju koja nije automatizovano vođena i kada se postupa po pravilima arhivske službe;
9. ne može vršiti obradu ličnih podataka preko obrađivača.
10. Sakupljanje ličnih podataka iz stava (2) tačke d) ovog člana može biti sprovedeno samo ako je to neophodno za potrebe određene istrage.
11. Za potrebe ispunjavanja obaveza iz stava (2) ovog člana, organi koji učestvuju u krivičnom postupku dužni su da pruže blagovremeno informacije o pravosnažnim odlukama i zastarjelosti krivičnog djela.

**Član 36.**

# (Korištenje ličnih podataka)

1. Lični podaci obrađeni u skladu sa odredbom člana 35. ovog zakona koriste se ako je to:
2. neophodno za ispunjavanje zadataka policijskog organa;
3. neophodno za ispunjavanje obaveza iz međunarodnog ugovora koji je zaključila BiH, i za ispunjavanje obaveza u okviru međunarodne organizacije Interpol;
4. zakonom propisano;
5. u interesu nosioca podataka ako je on dao saglasnost i ako je tu saglasnost moguće predvidjeti;
6. neophodno da se izbjegne ozbiljna i neposredna opasnost.
7. Lični podaci dostavljaju se na osnovu zahtjeva koji sadrži:
8. podatke o podnosiocu zahtjeva;
9. razloge i svrhu za koju lični podaci treba da budu predati.
10. Podaci se mogu dostaviti i bez zahtjeva ako dostavljanje proizlazi iz zakona, međunarodnog ugovora, ili se radi o dostavljanju za potrebe međunarodne organizacije Interpol, kao i u slučaju iz stava (1) tačke e) ovog člana.
11. Ukoliko je moguće, policijsko tijelo BiH će prilikom svakog dostavljanja ličnih podataka dostaviti i informacije o pravosnažnim odlukama organa, u vezi sa krivičnim postupkom.
12. Neistiniti i netačni lični podaci ne mogu biti dostavljeni.
13. Neprovjereni lični podaci moraju biti označeni prilikom predaje i mora biti navedena mjera njihove pouzdanosti.
14. Kontrolor podataka nije ovlašten za obrađivanje ličnih podataka u drugu svrhu osim za svrhu u koju su podaci bili dostavljeni.
15. Izuzetno od stava (7) ovog člana, korisnik podataka može obrađivati lične podatke i u druge svrhe ako je ispunjen jedan od uslova iz stava (1) ovog člana.

**Član 37.**

# (Prava nosioca podataka)

* 1. Policijsko tijelo BiH neće dostaviti informaciju nosiocu podataka ako bi moglo doći do:
1. ugrožavanja ispunjavanja zadataka policijskog organa u vezi s krivičnim postupkom;
2. ugrožavanja zakonitih interesa trećeg lica.
	1. U slučaju neispunjavanja uslova iz stava (1) ovog člana ili u slučaju brisanja ličnih podataka, policijsko tijelo BiH donosi odluku koju pismeno obrazlaže.
	2. Ako policijsko tijelo BiH ne obrađuje lične podatke koji se odnose na podnosioca zahtjeva ili ako bi sa obrazloženjem odluke o odbijanju zahtjeva moglo doći do ugrožavanja ispunjenja zadataka policijskog tijela BiH, podnosilac zahtjeva će biti obaviješten o tome da policijsko tijelo BiH ne obrađuje lične podatke podnosioca zahtjeva.
	3. Ako je policijsko tijelo BiH dobilo lične podatke bez saznanja nosioca podataka, a koje će dalje obrađivati, potrebno je da o tome informiše nosioca podataka u slučaju ako to ne ugrožava ispunjenje policijskog zadatka ili interese trećih lica.

**Član 38.**

# (Obrada ličnih podataka umrlih)

1. Pod ličnim podacima smatraju se i podaci koji se odnose na umrla lica.
2. Prava nosioca podataka umrlih lica izvršavaju se posredstvom pravnog nasljednika.

**Član 39.**

# (Objavljivanje ličnih podataka)

1. Policijsko tijelo BiH ovlašteno je da objavi lične podatke u potrebnom obimu, ako je to neophodno radi utvrđivanja identiteta lica i potrage za traženim licima i stvarima.
2. Obrada ličnih podataka, prema odredbama ovog zakona, ne podliježe obavezama propisanim Zakonom o slobodi pristupa informacijama.

**Član 40.**

**(Evidencije)**

* 1. Policijsko tijelo BiH, u okviru svojih nadležnosti i ovlaštenja, vodi evidencije koje sadrže lične podatke i to:
	2. evidenciju pozvanih lica;
	3. evidenciju privedenih lica;
	4. evidenciju o licima koja su lišena slobode;
	5. evidenciju o krivičnim djelima, licima za koja postoje osnovi sumnje da su počinili krivična djela, oštećenim, kao i izvještajima o počinjenim krivičnim djelima;
	6. evidenciju o izdatim prekršajnim nalozima;
	7. edidencija o podnesenim zahtjevima za pokretanje prekršajnog postupka;
	8. evidenciju o licima za kojima se traga;
	9. evidenciju o predmetima za kojima se traga;
	10. evidenciju provjere identiteta
	11. evidenciju utvrđivanja identiteta;
	12. evidenciju o kriminalističko-obavještajnim izvještajima;
	13. evidenciju o operativnim izvorima informacija;
	14. evidenciju o događajima;
	15. evidenciju o upotrebi sredstava prisile;
	16. evidenciju o pritužbama građana;
	17. evidenciju o pozvanim licima;
	18. evidenciju o daktiloskopski i fotografski registrovanim licima (AFIS);
	19. evidenciju o privremeno oduzetim predmetima
	20. evidenciju o primjeni posebnih istražnih radnji;
1. evidenciju o licima koja su ispitana kao osumnjičeni;
2. evidenciju o licima koja su ispitana kao svjedoci;
3. evidencija bezbjednosno interesantnih lica.

 (2)Rukovodilac policijskog tijela donosi pravilnik kojim se uređuje sadržaj i način vođenja evidencija i način obrade ličnih podataka.

(3)Uz evidencije iz stava (1) ovog člana, policijsko tijelo BiH može radi efikasnog obavljanja poslova voditi druge evidencije koje ne sadrže lične podatke u skladu sa ovim zakonom, kao i evidencije čije je vođenje u policijskim tijelima BiH propisano drugim zakonskim i podzakonskim aktima.

##### Član 41.

##### (Dužnost zaprimanja prijava)

Policijski službenik ovlašten je i obavezan da zaprimi i evidentira prijave o počinjenim krivičnim djelima, prekršajima ili drugim događajima iz nadležnosti policijskog organa.

##### DIO TREĆI - RADNI ODNOSI POLICIJSKIH SLUŽBENIKA

##### POGLAVLJE I - DUŽNOSTI I PRAVA POLICIJSKIH SLUŽBENIKA

##### Odjeljak 1 – Dužnosti

##### Član 42.

##### (Opšte dužnosti policijskih službenika)

1)Policijski službenik će se pri vršenju svojih dužnosti rukovoditi opštim interesom i osnovnim ljudskim pravima i slobodama.

2)Policijski službenik biće nepristrasan te izbjegavati aktivnosti ili propuste koji su nespojivi sa dužnostima ili koji krše dužnosti regulisane ovim zakonom.

3)Policijski službenik ne smije javno ispoljavati politička uvjerenja, a dok je na dužnosti ne smije javno ispoljavati vjerska uvjerenja.

4)Policijski službenik ne smije tražiti niti primati za sebe ili svoje srodnike bilo kakvu dobit, korist, uslugu ili kakvu drugu naknadu, osim onih dozvoljenih ovim zakonom.

5)Policijski službenik će i tokom i van radnog vremena djelovati na način koji odgovara interesu i ugledu policijskog organa.

6)Policijski službenik pridržavaće se i svih drugih dužnosti propisanih ovim zakonom i podzakonskim aktima.

7)Policijski službenik, u vršenju radnih zadataka, rukovodi se osnovnim/opštim standardima, načelima i principima u ponašanju policijskih službenika utvrđenim u Etičkom kodeksu.

8)Ministar donosi Etički kodeks kojim se utvrđuju osnovni/opšti standardi, načela i principi u ponašanju policijskih službenika, prilikom vršenja radnih zadataka.

9) Rukovodilac policijskog tijela donosi Pravilnik kojim se, uvažavajući propisano u stavu (8) ovog člana, utvrđuju i druga ponašanja specifična za vršenje radnih zadataka policijskih službenika, kao i međusobni odnosi policijskih službenika.

**Član 43.**

**(Zdravstveni pregledi policijskih službenika)**

1. Policijski službenik je dužan da se podvrgne redovnom ili vandrednom zdravstvenom pregledu koje organizuje policijski organ u odgovarajućoj zdravstvenoj ustanovi, u cilju utvrđivanja opšte i posebne zdravstvene sposobnosti za obavljanje poslova i zadataka policijskog službenika.
2. U izuzetnim slučajevima, na obrazložen prijedlog neposrednog rukovodioca, rukovodilac može policijskog službenika uputiti na vanredni zdravstveni pregled.
3. U slučaju da je za policijskog službenika zdravstvenim pregledom utvrđena nesposobnost za obavljanje poslova i zadataka policijskih službenika, rukovodilac policijskog tijela će pokrenuti postupak ocjene radne sposobnosti.
4. Način i postupak redovnih i vanrednih zdravstvenih pregleda za utvrđivanje zdravstvene sposobnosti policijskih službenika iz st. (1) i (2) ovog člana, propisuje se Pravilnikom o načinu i postupku redovnih i vanrednih zdravstvenih pregleda za utvrđivanje zdravstvene sposobnosti policijskih službenika koje donosi Savjet ministara BiH, na prijedlog ministra uz prethodno pribavljeno mišljenje rukovodilaca policijskih organa.

**Član 44.**

**(Psihološka pomoć i psihološka podrška policijskom službeniku)**

1. Policijsko tijelo BiH obezbjeđuje stručnu psihološku pomoć i psihološku podršku policijskim službenicima u slučaju psihičkih opterećenja u primjeni policijskih ovlaštenja i u drugim slučajevima, koji utiču na obavljanje policijskih poslova i zadataka, kao i učestvovanje u programima koji su namijenjeni savladavanju psihičkihopterećenja.
2. Psihološku pomoć i psihološku podršku iz prethodnog stava policijsko tijelo BiH može da obezbijedi i članovima uže porodice policijskog službenika.
3. Vrste i način izvođenja psihološke pomoći i podrške i stručno usavršavanje policijskog službenika za savladavanje psihičkih opterećenja na prijedlog policijskiog tijela BiH propisuje Ministar posebnim pravilnikom.

 **Član 45.**

##### (Obaveza čuvanja tajnosti podataka)

1. Policijski službenik čuva kao tajnu sve povjerljive podatke do kojih dođe, osim kada obavljanje dužnosti ili zakonske odredbe zahtijevaju drugačije.
2. Rukovodilac policijskog tijela donosi pravilnik o postupanju s podacima koji su određeni kao tajni koje se koriste unutar policijskog organa, a koje nisu vojna ili državna tajna kao i kriterije za određivanje povjerljive informacije.
3. Ministar može, iz opravdanog razloga ili po zahtjevu ovlaštenog organa, osloboditi sadašnjeg ili bivšeg policijskog službenika obaveze čuvanja tajnosti podataka.
4. Obaveza čuvanja tajnih podataka iz stava (1) ovog člana nastavlja se i nakon prestanka radnog odnosa policijskog službenika.

##### Član 46.

##### (Nespojivost)

1. Policijski službenik ne može obavljati poslove i zadatke, vršiti funkciju ili aktivnost koje su nespojive sa njegovim službenim dužnostima, a posebno:
	1. ne može biti nosilac bilo kakve javne funkcije, osim imenovanja na poziciju rukovodioca i zamjenika rukovodioca policijskih tijela;
2. ne može obavljati nikakvu dodatnu djelatnost uz naknadu, osim naučnog i pedagoškog rada, rada u umjetničkim, sportskim, humanitarnim i drugim organizacijama, samostalnu ili drugu djelatnost koja nije u sukobu sa interesima policijskih organa, uz prethodno odobrenje rukovodioca policijskog tijela;
3. ne može biti član političke stranke niti slijediti uputstva političkih stranaka niti u policijskoj uniformi prisustvovati skupovima političkih stranaka ili drugim političkim skupovima, osim ukoliko je na dužnosti;
4. ne može davati javne izjave ni na drugi način javno komentarisati rad policijskog tijela BiH bez odobrenja rukovodioca policijskog tijela;
5. poštujući propisano u tač. d) ovog stava, ovlašteni predstavnik sindikata policijskih tijela BiH može davati javne izjave i komentare, u slučajevima kada se iste isključivo odnose na rad i postupanje članova sindikata, a u skladu sa opštim aktima sindikata.
6. Policijskom službeniku prestaje radni odnos kada se prijavi kao kandidat za izbornu javnu funkciju ili od trenutka kad je imenovan na položaj unutar bilo kojeg organa vlasti u BiH osim u slučaju imenovanja na poziciju rukovodioca i zamjenika rukovodioca policijskih tijela.
7. Policijski službenik, u skladu sa ovim zakonom, nakon preuzimanja dužnosti obavezan je da pruži sve informacije o funkcijama i aktivnostima koje obavlja, kao i podatke o imovini kojom raspolaže u skladu sa Zakonom o zaštiti tajnih podataka.
8. Svi podaci iz ovog člana pohranjuju se u kadrovskoj evidenciji policijskog tijela BiH u skladu sa propisima BiH o zaštiti ličnih podataka.

**Odjeljak 2 – Prava**

##### Član 47.

##### (Prava policijskih službenika)

Policijski službenik ima pravo:

* 1. na stalno radno mjesto do trenutka dok se ne steknu uslovi za penzionisanje, ako nije drugačije regulisano ovim zakonom;
1. na odmor u skladu sa ovim zakonom;
2. da bude nagrađen za dužnosti i obavljanje poslova u skladu sa ovim zakonom i odgovarajućim propisima;
3. na platu, dodatke i naknade na platu u skladu sa zakonom i odgovarajućim propisima;
4. na napredovanje u karijeri i profesionalni razvoj kroz obuku i na drugi način;
5. da osniva, učlanjuje se i djeluje u sindikatu ili profesionalnom udruženju, te da zahtijeva poštivanje odredbi kolektivnog ugovora kojim se štite prava policijskih službenika u skladu sa zakonom;
6. na fer i pravično postupanje bez obzira na pol, rasu, nacionalno ili društveno porijeklo, religiju, entitetsko državljanstvo, mjesto stanovanja, političko ili drugo mišljenje, rođenje, dob, imovinski, bračni ili drugi status;
7. da nadređeni i podređeni postupaju s njim uz poštovanje ljudskog dostojanstva te da se nepotrebno ne dovodi u fizičku opasnost;
8. na psihološku pomoć i psihološku podršku.

##### Odjeljak 3 - Zaštita policijskih službenika

##### Član 48.

**(Ograničenja za prestanak radnog odnosa ili za umanjenje prava)**

1. Na osnovu propisano utvrđene privremene nesposobnosti za rad ili povrede koja se desila na dužnosti, policijskom službeniku neće prestati radni odnos u skladu sa zakonom.
2. Povreda policijskog službenika koja nastane na putu ka poslu ili sa posla smatra se povredom na radnom mjestu.
3. Na ostvarivanje prava na dodatak (policijski dodatak) policijskog službenika iz člana 47. tačka d) ovog zakona, u smislu mogućnosti smanjenja ranije utvrđenog procenta istog, može uticati privremena nesposobnost za rad ili povreda koja se desila na dužnosti u slučajevima kada rukovodilac policijskog organa svojom odlukom/rješenjem ocijeni da isto može bitno uticati na rad policijskog organa.

##### Član 49.

##### (Pravo na pravnu pomoć)

1. Ako se protiv policijskog službenika pokrene sudski postupak zbog upotrebe sredstava prisile ili drugih radnji u toku obavljanja službenih poslova i zadataka, policijski organ u kojem je zaposlen policijski službenik, obezbijediće mu stručnu pravnu pomoć, uključujući i angažovanje branioca, izuzev ako je službenik djelovao izvan okvira svojih ovlaštenja ili ako ih je zloupotrijebio.
2. Stručna pravna pomoć, uključujući i angažovanje advokata, obezbijediti će se i policijskom službeniku kao oštećenom u postupku za nadoknadu štete, odnosno njegovoj porodici, ukoliko je šteta nanesena u vršenju ili u vezi sa vršenjem zadataka policijskog organa, izuzev ako je policijski službenik djelovao izvan okvira svojih ovlaštenja ili ako ih je zloupotrijebio, odnosno ako je policijski organ utvrdio da policijski službenik nije odgovoran u skladu sa odredbama kojim se reguliše materijalna odgovornost istog.
3. Policijsko tijelo BiH može zatražiti učešće Agencije za policijsku podršku u pružanju pravne pomoći policijskom službeniku iz st. (1) i (2) ovog člana.
4. Pod uslovima iz st. (1), (2) i (3) ovoga člana, policijsko tijelo BiH će obezbijediti policijskom službeniku pravnu pomoć i nakon prestanka radnog odnosa.
5. Policijsko tijelo BiH će pomoć iz stava (1) ovog člana obezbijediti i građaninu koji je pomogao policijskom službeniku, ako je protiv građanina pokrenut sudski postupak zbog aktivnosti koja je vezana za pruženu pomoć.

 **Član 50.**

 **( Sindikat)**

##### (1) Radi zaštite i zastupanja interesa i prava policijskih službenika dobrovoljno udruženih u Sindikate policijskih tijela Bosne i Hercegovine ( u daljem tekstu: Sindikati), odnosno Savez, primjenjuje se Program i Statut svakog Sindikata i/ili Saveza u smislu opštih i posebnih prava, kao i obaveza i odgovornosti utvrđenim u istim, ukoliko nisu u suprotnosti sa važećim propisima Bosne i Hercegovine.

(2) Sindikat je ovlašten da organizuje i provodi štrajk u skladu sa važećim zakonskim i podzakonskim aktima Bosne i Hercegovine iz ove oblasti, te ratifikovanim konvencijama ILO (Međunarodna organizacija rada) od strane države Bosne i Hercegovine.

(3) Policijsko tijelo BiH će preduzeti sve neophodne radnje i aktivnosti u okviru svojih raspoloživih tehničkih kapaciteta i mogućnosti, radi obezbjeđenja neophodnih uslova za obavljanje sindikalnih aktivnosti, a što će se regulisati putem sporazuma.

(4) Sindikat koji je organizovan u policijskom tijelu BiH, registrovan kod nadležnog državnog organa je reprezentativan, a ovlašteni predstavnici reprezentativnog sindikata mogu obavljati sindikalne aktivnosti pri čemu zadržavaju sva prava, obaveze i odgovornosti zagarantovana važećim propisima u policijskom organu iz kojeg dolaze.

(5) Sindikati iz stava (1) ovog člana mogu se udruživati u savez (uniju), koji je reprezentativan, te zastupa interese ukupnog sindikalnog članstva, u okviru opštih i posebnih prava, kao i obaveza i odgovornosti utvrđenim u Statutu Saveza i drugih pripadajućih akata koje isti donese u skladu sa važećim propisima kojim se reguliše konkretna oblast.

##### POGLAVLJE II - UPRAŽNJENA RADNA MJESTA I ZAPOŠLJAVANJE

##### Odjeljak 1 - Upražnjena radna mjesta

##### Član 51.

##### (Nivoi pristupanja policijskom organu)

* + 1. Kadeti koji su uspješno završili osnovnu obuku pristupaju policijskom tijelu BiH:
	1. u činu policajac, kao prvi nivo pristupanja za kandidata sa najmanje IV stepenom stručne spreme;
	2. u činu mlađi inspektor, kao drugi nivo pristupanja za kandidata sa najmanje VII stepenom stručne spreme ili završenim prvim ciklusom visokog obrazovanja.
		1. U slučajevima eksternog premještaja i zapošljavanja iz drugih policijskih tijela u BiH, policijski službenici pristupaju policijskom tijelu BiH raspoređivanjem na radno mjesto koje odgovara činu koji im je dodijeljen u policijskom tijelu BiH iz koga se raspoređuju, po proceduri predviđenoj pravilnicima iz člana 78. stav (4) **i** 79. stav (4) ovog zakona.
		2. Zapošljavanje policijskih službenika u početne činove iz stava (1) ovog člana obavlja se putem javnog konkursa.

##### Član 52.

##### (Utvrđivanje upražnjenih radnih mjesta za policijske službenike)

1. Rukovodilac policijskog tijela utvrđuje radna mjesta za zapošljavanje policajaca i mlađih inspektora navedenih u članu 51. stav (1) ovog Zakona.
2. Upražnjena radna mjesta utvrđuju se u cilju periodičnog zapošljavanja novih policijskih službenika, kako bi se održao propisan maksimum radnih mjesta i održavala operativnost policijskog organa.

##### Član 53.

##### (Upražnjena radna mjesta za čin mlađeg inspektora)

* + 1. Najmanje dvije trećine slobodnih radnih mjesta u činu mlađi inspektor u Direkciji za koordinaciju policijskih tijela BiH i Graničnoj policiji BiH, popunjava se unapređenjem policijskih službenika, dok se u Državnoj agenciji za istrage i zaštitu unapređenjem popunjava najmanje jedna polovina slobodnih radnih mjesta u činu mlađi inspektor.
		2. Rukovodilac policijskog tijela, uz prethodnu saglasnost ministra donosi odluku o broju radnih mjesta iz stava (1) ovog člana, koja će biti popunjena unapređenjem.

##### Član 54.

##### (Opšte osnove za zapošljavanje)

(1)Policijsko tijelo BiH zapošljava najbolje prijavljene kandidate te obezbjeđuje da se kandidati koji ne ispunjavaju uslove isključe iz procesa.

(2)Zapošljavanje policijskih službenika zasniva se na:

* 1. raspoloživosti radnih mjesta;
	2. medijskom oglašavanju zapošljavanja;
	3. javnom konkursu;
	4. prethodnom utvrđivanju uslova;
	5. transparentnom procesu odabira.

##### Odjeljak 2 – Uslovi

##### Član 55.

##### (Opšti uslovi za kandidate)

Da bi bilo zaposleno kao policijski službenik, lice mora da ispunjava sljedeće opšte uslove:

* 1. državljanstvo BiH;
	2. životna dob između 18 i 27 godina života za početni čin policajac i do 30 godina života za početni čin mlađi inspektor;
	3. najmanje IV stepen stručne spreme za čin policajca, a najmanje završen prvi ciklus visokog obrazovanja ili VII stepen stručne spreme za čin mlađi inspektor;
	4. fizička i psihička sposobnost za rad koja se dokazuje ljekarskim uvjerenjem izdatim od strane zdravstvene ustanove određene odlukom policijskog tijela BiH;
	5. da nije otpušteno sa bilo koje pozicije u organima državne uprave, institucija sa javnim ovlaštenjima na svim nivoima u BiH ili vojne službe u BiH kao rezultat disciplinske sankcije;
	6. da protiv njega nije pokrenut krivični postupak osim za krivična djela protiv bezbjednosti saobraćaja, u skladu sa krivičnim zakonodavstvom;
	7. da se ne vodi u kaznenoj evidenciji, osim za krivična djela protiv bezbjednosti saobraćaja.

##### Član 56.

##### (Posebni uslovi)

(1)Pored opštih uslova iz člana 55. ovog zakona, kandidat za upošljavanje u policijskom tijelu BiH ne može imati bezbjednosne smetnje u skladu sa Zakonom o zaštiti tajnih podataka.

(2)Rukovodilac policijskog tijela može da odredi dodatne posebne uslove koje smatra neophodnim zbog prirode posla a u skladu sa Pravilnikom o unutrašnjoj organizaciji policijskog tijela BiH.

##### Odjeljak 3 – Zapošljavanje

##### Član 57.

##### (Komisija za izbor kadeta)

* 1. Rukovodila policijskog tijela, uz saglasnost ministra, imenuje komisiju za provođenje procedure izbora kandidata, kako bi se obezbijedila pravednost, javnost i kvalitet procesa zapošljavanja.
	2. Komisija za izbor kandidata ima pet članova, i to:
1. tri policijska službenika najmanje sa činom samostalni inspektor;
2. dva državna službenika Ministarstva koji imaju najmanje zvanje stručnog savjetnika, koje određuje Ministar.
	1. Komisijom za izbor kandidata predsjedava policijski službenik sa najvišim činom. Ukoliko više policijskih službenika ima isti čin, komisijom predsjedava policijski službenik koji je proveo najduže vremena u činu.
	2. Rukovodilac donosi poslovnik o radu komisije za izbor kadeta.

##### Član 58.

##### (Oglašavanje)

1. Oglašavanje slobodnih radnih mjesta sprovodi Komisija za izbor kadeta policijskog organa.

(2) Oglas se objavljuje u najmanje tri dnevne novine koje se distribuiraju u BiH. Rok za prijavu je 15 dana od dana objavljivanja oglasa.

1. Oglas za popunu upražnjenih radnih mjesta sadrži:
	1. broj slobodnih radnih mjesta za svaki od dva nivoa pristupanja;
	2. opšte i posebne uslove za zapošljavanje;
	3. dokumentaciju koju kandidati moraju podnijeti, rok i mjesto prijavljivanja;
	4. vrste testova koje kandidati polažu;
	5. trajanje obuke;
	6. trajanje probnog rada.

##### Član 59.

##### (Testiranje)

Način, raspored testiranja i način bodovanja testova, utvrđuje rukovodilac policijskog tijela Pravilnikom.

##### Član 60.

##### (Pravila postupka izbora)

1. Kandidati koji ispunjavaju opšte i posebne uslove i koji su podnijeli svu traženu dokumentaciju imaju pravo pristupa testiranju.
2. Kandidati koji ispunjavaju uslove iz stava (1) ovog člana testiraju se:
	1. test opšteg znanja;
	2. test fizičke sposobnosti;
	3. intervju;
	4. ljekarski pregled u skladu sa članom 55. stav (1) tačka d). ovog zakona.
3. Kandidat koji ne prođe jedan od testova iz stava (2) ovog člana isključuje se iz daljeg procesa izbora.
4. Komisija za izbor:
	1. utvrđuje sadržaj testova iz stava (2) ovog člana uz odobrenje rukovodioca;
	2. sastavlja i objavljuje listu kandidata koji su pristupili testiranju;
	3. odlukom utvrđuje konačan rezultat za svakog kandidata na osnovu ukupnog zbira rezultata svakog od testova.
5. Prilikom utvrđivanja sadržaja testa fizičke sposobnosti Komisija za izbor kadeta vodi računa da test uvažava fizičke sposobnosti uzrokovane biološkim razlikama muškaraca i žena.

##### Član 61.

##### (Obavještenje)

#####

1. Komisija za izbor objavljuje na oglasnoj tabli policijskog tijela BiH bodovne liste svih kandidata koji su pristupili testovima, najkasnije u roku od tri dana od dana donošenja odluke iz člana 60. stav (4) tačka c) ovog zakona.
2. Na bodovnim listama navode se kandidati koji su:
3. uspješno završili testiranje,
4. koji nisu zadovoljili na testiranjima,
5. predloženi za osnovnu obuku za kadete.
6. Kandidat koji je pristupio testiranju iz člana 60. stav (2) ovog zakona ima pravo uvida u rezultate svojih testova.

##### Član 62.

##### (Žalba na odluku Komisije za izbor kadeta)

* 1. U roku od osam dana od dana objavljivanja liste iz člana 61. stav (1) ovog zakona, svaki kandidat može da izjavi žalbu na bodovnu listu Odboru za žalbe policijskih službenika.
	2. Kada je žalba iz stava ( 1) ovog člana podnesena, proces odabira se obustavlja.
	3. Kada Odbor za žalbe policijskih službenika odluči o svim izjavljenim žalbama, rukovodilac odobrava listu kandidata predloženih za osnovnu obuku za kadete.

**Član 63.**

**(Bezbjednosne provjere)**

Nakon odobravanja liste predloženih kandidata iz člana 62. stav (3) ovog zakona, kandidati će biti podvrgnuti bezbjednosnim provjerama u skladu sa Zakonom o zaštiti tajnih podataka.

**Član 64.**

**(Konačna lista kandidata)**

Nakon bezbjednosnih provjera iz člana 63. ovog zakona, rukovodilac policijskog tijela donosi odluku o kandidatima koji se upućuju na osnovnu obuku za kadete.

**Član 65.**

**(Ugovor o međusobnim pravima i obavezama)**

* 1. Na osnovu odluke iz člana 64. ovog Zakona, policijska tijela BiH i Agencija za školovanje i stručno usavršavanje kadrova zaključuju sa kadetom ugovor o međusobnim pravima i obavezama za vrijeme trajanja osnovne obuke.
	2. Ministar donosi pravilnik kojim utvrđuje oblik i sadržaj ugovora iz stava (1) ovog člana.

**POGLAVLJE III - STRUČNO OSPOSOBLJAVANJE I USAVRŠAVANJE POLICIJSKIH SLUŽBENIKA**

##### Odjeljak 1 - Osnovna obuka

##### Član 66.

##### (Osnovna obuka za kadete)

1. Odabrani kandidati pohađaju osnovnu obuku kao kadeti u Agenciji za školovanje i stručno usavršavanje kadrova.
2. Osnovna obuka iz stava (1) ovog člana izvodi se u skladu sa Nastavnim planom i programom osnovne obuke za I-nivo i sa Nastavnim planom i programom osnovne obuke za II-nivo.
3. Ministar usvaja nastavne planove i programe obuke na prijedlog policijskog organa koji je prethodno dobio saglasnost Agencije za školovanje i stručno usavršavanje kadrova.
4. Ministarna prijedlog policijskog tijela BiH koje je prethodno pribavilo saglasnost Agencije za školovanje i stručno usavršavanje kadrova donosi pravilnik kojim se utvrđuje trajanje osnovne obuke i obaveze kadeta u toku obuke.
5. Kadeti koji se obrazuju za čin mlađi inspektor imaju različit nastavni plan i program od programa za kadete koji se obrazuju za čin policajac.

##### Član 67.

##### (Isključivanje kadeta i dobrovoljno napuštanje obuke)

Kadet koji je u skladu sa ovim zakonom upućen na osnovnu obuku, a koji dobrovoljno napusti obuku ili je isključen sa obuke svojom krivicom, nadoknadiće troškove policijskom organu i Agenciji za školovanje i stručno usavršavanje kadrova, a u skladu sa važećim propisima.

##### Odjeljak 2 - Stručno osposobljavanje i usavršavanje

##### Član 68.

##### (Stručno osposobljavanje i usavršavanje)

* 1. Policijski službenici dužni su se stalno stručno osposobljavati i usavršavati.
	2. Ministar na prijedlog Agencije za školovanje i stručno usavršavanje kadrova, uz prethodnu suglasnost rukovodioca policijskih tijela, donosi pravilnik kojim utvrđuje sadržaj i oblik stručnog osposobljavanja i usavršavanja policijskih službenika.
	3. Stručno osposobljavanje, u smislu ovog zakona, podrazumijeva proces usvajanja znanja, sticanje vještina i sposobnosti potrebnih za obavljanje poslova policijskog službenika.
	4. Stručno usavršavanje, u smislu ovog zakona, podrazumijeva proces kontinuiranog unaprjeđivanja nivoa znanja, vještina i sposobnosti u cilju efikasnog i efektivnog obavljanja poslova policijskog službenika iz nadležnosti policijskog organa.
	5. Stručno osposobljavanje i usavršavanje sprovode policijski organi i Agencija za školovanje i stručno usavršavanje kadrova na zahtjev policijskog organa.
	6. Policijski službenici učestvuju u sprovođenju stručnog osposobljavanja i usavršavanja.

**POGLAVLJE IV- ZAPOŠLJAVANJE I RASPOREĐIVANJE**

##### Odjeljak 1 - Zapošljavanje kadeta

##### Član 69.

##### (Zapošljavanje kadeta)

1. Po uspješnom završetku osnovne obuke, zaključenjem ugovora o radu rukovodilac policijskog tijela raspoređuje kadeta na radno mjesto policajca ili mlađeg inspektora, što se objavljuje na oglasnoj tabli policijskog tijela BiH.
2. Kadet stupa na dužnost polažući zakletvu.
3. Ugovor o radu potpisuju rukovodilac policijskog tijela i policijski službenik.
4. Savjet ministara BiH donosi pravilnik kojim utvrđuje tekst i način polaganja zakletve.
5. Pravilnik o obliku i sadržaju ugovora o radu propisuje ministar .

**Odjeljak 2 - Imenovanje i razrješenje rukovodioca i zamjenika rukovodioca**

 **policijskog organa**

##### Član 70.

##### (Uslovi za imenovanje)

Kandidati za mjesto rukovodioca i njegovog zamjenika:

1. moraju imati visoku školsku spremu, namjanje VII stepen ili završen prvi ciklus visokog obrazovanja;
2. moraju imati čin glavnog inspektora ili viši čin i najmanje tri godine rada u činu glavni inspektor ili višem činu.
3. ispunjavati i druge uslove utvrđene ovim zakonom.

##### Član 71.

##### (Procedura izbora i imenovanja)

Rukovodilac i zamjenik rukovodioca policijskog tijela imenuju se u skladu sa Zakonom o nezavisnim i nadzornim tijelima policijske strukture Bosne i Hercegovine i zakonom kojim se uspostavlja policijski tijelo BiH.

##### Član 72.

##### (Trajanje mandata)

Mandat rukovodioca policijskog tijela i zamjenika rukovodioca policijskog tijela je pet godina, a može se obnoviti samo za drugi uzastopni mandat.

##### Član 73.

##### (Mirovanje prava iz radnog odnosa u slučaju imenovanja na mandatnu poziciju u drugom policijskom organu u BiH)

1. Policijskom službeniku koji je imenovan za rukovodioca policijskog tijela ili zamjenika rukovodioca policijskog tijela u drugo policijsko tijelo BiH, prava i obveza iz radnog odnosa u policijskom tijelu BiH iz kojeg dolazi po sili zakona miruju od dana imenovanja za rukovodioca ili zamjenika rukovodioca policijskog tijela.
2. Rješenje o mirovanju prava i obveza iz radnog odnosa donosi rukovodioc policijskog tijela po prijemu odluke o imenovanju policijskog službenika za rukovodioca policijskog tijela ili zamjenika rukovodioca policijskog tijela.
3. Mirovanje prava iz radnog odnosa može trajati najduže dva uzastopna mandata.

##### Član 74.

##### (Vraćanje u policijsko tijelo po prestanku mandata u drugom policijskom tijelu)

1. U roku od 30 dana po prestanku mandata, policijski službenik koji je imenovan za rukovodioca ili zamjenika rukovodioca policijskog tijela u drugo policijsko tijelo BiH, podnosi zahtjev rukovodiocu policijskog tijela za vraćanje u policijsko tijelo BiH u čin glavnog inspektora.
2. Rješenje o vraćanju u policijsko tijelo BiH donosi rukovodilac policijskog tijela u roku od osam dana od dana prijema zahtjeva iz stava (1) ovog člana.

**Član 75.**

**(Uslovi za razrješenje)**

Rukovodilac policijskog tijela i njegov zamjenik mogu biti razriješeni dužnosti prije isteka mandata:

* 1. na lični zahtjev;
	2. ako mu je konačnom odlukom izrečena disciplinska mjera zbog učinjene teže povrede radne dužnosti.
	3. ako je pravomoćno osuđen za krivično djelo osim za krivično djelo iz oblasti bezbjednosti saobraćaja;
	4. ako se utvrdi da je aktivni član političke partije;
	5. ako se na osnovu mišljenja nadležne zdravstvene ustanove utvrdi da je trajno spriječen da obavlja dužnost.

##### Odjeljak 3 - Probni rad i stručni ispit

**Član 76.**

**(Probni rad  i stručni ispit)**

1. Po stupanju na dužnost, kadet koji je raspoređen na radno mjesto policijskog službenika u činu policajac ili mlađi inspektor je na probnom radu. Probni rad obuhvata uvođenje u posao i radni period, te traje ukupno 12 mjeseci.
2. Neposredno nadređeni policijskom službeniku iz stava (1) ovog člana biće određen kao starješina i biće odgovoran za ocjenjivanje rada po isteku probnog rada. Probni rad uključuje vršenje redovnih policijskih dužnosti i odgovornosti.
3. U slučaju da ocjena rada policijskog službenika iz stava (2) ovog člana bude:
	1. "zadovoljava" – potvrđuje se zaposlenje policijskom službeniku koji je dužan u roku od šest mjeseci položiti stručni ispit;
	2. "ne zadovoljava" - policijskim službeniku prestaje radni odnos, bez prava na nadoknadu zbog prestanka radnog odnosa.
4. Policijski službenik kome je prestao radni odnos ima pravo da izjavi žalbu Odboru za žalbe policijskih službenika, u roku od osam dana od dana prijema rješenja o prestanku radnog odnosa.
5. Stručni ispit iz stava (3) tačka a) ovog člana polaže se u skladu sa Pravilnikom o postupku i programu polaganja stručnog ispita za policijske službenike koji donosi ministar na prijedlog rukovodilaca, pred Komisijom za polaganje stručnog ispita u Ministarstvu bezbjednosti, koju imenuje ministar.
6. Pravilnikom iz stava (5) ovog člana uređuju se oblasti na koje se odnosi stručni ispit.
7. Policijski službenici koji su prije stupanja na snagu ovog zakona zaposleni u policijskom organu a nisu položili stručni, stručni upravni, državni ili ekvivalentan ispit, dužni su u roku od dvije godine od dana stupanja na snagu ovog zakona, položiti stručni ispit pred komisijom iz stava (5) ovog člana, iz oblasti predviđenih pravilnikom iz stava (6) ovog člana.
8. Policijski službenici koji rade u policijskim organima na poslovima ovlaštenih službenik lica najmanje dvadeset godina, nisu obavezni polagati stručni ispit iz stava (7) ovog člana.
9. Policijskom službeniku koji ne položi stručni ispit iz stava (3) tačka a) i stava (7) ovog člana prestaje radni odnos u policijskom organu.

#### Odjeljak 4 - Interni premještaj, eksterni premještaj, raspoređivanje i zapošljavanje iz

####  drugih policijskih tijela

 **Član 77.**

**(Interni premještaj)**

* 1. Policijski službenik može biti interno premješten na drugo radno mjesto istoga čina unutar policijskog tijela BiH do 80 km od mjesta rada ili mjesta prebivališta.
	2. Interni premještaj na drugu lokaciju koja je više od 80 km udaljena od njegova sadašnjeg radnog mjesta ili prebivališta, može se izvršiti kada:
1. je policijskog službenika odabrao rukovoditelj nakon što se policijski službenik prijavio na upražnjeno radno mjesto koje je interno objavljeno;
2. policijski službenik primi naredbu o internom premještaju.
	* + 1. Naredbu o internom premještaju može donijeti rukovodilac policijskog tijela, kada za to postoji opravdan interes policijskog tijela BiH.
3. Premještaj policijskog službenika prema stavu (2) tačka b) ovog člana ne može trajati duže od dvije godine, ne može se ponoviti u roku od četiri godine, a ukupno vrijeme trajana svih internih premještaja ne može biti duže od tri godine tokom rada u policijskom tijelu BiH.
4. Na dobijenu naredbu o internom premještaju, policijski službenik može podnijeti žalbu Odboru za žalbe policijskih službenika u roku od osam dana po prijemu naredbe. Žalba ne odgađa izvršenje rješenja o internom premještaju.
5. Policijski službenik dužan je da postupi u skladu sa naredbom o internom premještaju.
6. Ministar na prijedlog rukovodilaca policijskog tijela, donosi pravilnik kojim utvrđuje postupak i način internog premještaja.

**Član 78.**

**(Eksterni premještaj)**

* 1. Izuzetno, policijski službenik može biti eksterno premješten u drugo policijsko tijelo BiH, na upražnjeno radno mjesto u okviru istog čina.
	2. Eksterni premještaj se može izvršiti na zahtjev policijskog službenika i uz suglasnost rukovodilaca policijskih tijela iz kojeg se i u koji se policijski službenik premješta.
	3. Nakon eksternog premještaja policijski službenik prava i obaveze ostvaruje u okviru policijskog tijela BiH u koji je premješten.
	4. Savjet ministara BiH donosi pravilnik kojim utvrđuje postupak i način eksternog premještaja.

**Član 79.**

**(Zapošljavanje policijskih službenika iz drugih policijskih organa)**

1. Policijsko tijelo BiH može putem javnog oglasa zapošljavati policijske službenike koji su trenutno uposleni u nekom policijskom tijelu u BiH.
2. Policijski službenik zapošljava se u policijskom tijelu iz stava (1) ovog člana u istom činu koji je imao u policijskom tijelu BiH u kome je prethodno bio zaposlen.
3. Ministar donosi pravilnik kojim utvrđuje postupak, uslove i način izbora i zapošljavanja policijskih službenika iz drugih policijskih tijela BiH.
4. Pravilnikom iz stava (3) ovog zakona rukovodilac, uz saglasnost ministra, utvrđuje procenat radnih mjesta koja će se popuniti zapošljavanjem policijskih službenika iz drugih policijskih tijela BiH.

**Član 80.**

**(Privremeni eksterni premještaj)**

1. Policijski službenik može da bude privremeno premješten u drugo policijsko tijelo BiH, kancelariju ili drugu državnu instituciju na vremenski period od najduže četiri godine.
2. Privremeni eksterni premještaj moguće je obnoviti samo u drugom uzastopnom periodu.
3. Privremeni eksterni premještaj moguć je samo uz saglasnost policijskog službenika.
4. Tokom trajanja privremenog eksternog premještaja, policijski službenik zadržava svoj čin i prava, osim ukoliko se ne dogovori drugačije.
5. Savjet ministara BiH donosi pravilnik kojim utvrđuje privremeni eksterni premještaj.

**Član 81.**

#### (Premještaj u inostranstvo)

* 1. Kada interes policijskog tijela BiH to zahtijeva, policijski službenik može se premjestiti na rad izvan područja BiH, u okviru svojih redovnih dužnosti ili u okviru saradnje sa inostranim nadležnim tijelima ili međunarodnim organizacijama.
	2. Premještaj u inostranstvo moguć je samo uz saglasnost policijskog službenika.
	3. Savjet ministara BiH donosi pravilnik kojim utvrđuje prava, dužnosti i odgovornosti policijskih službenika premještenih na rad izvan područja BiH.

**Član 82.**

**(Raspoređivanje na radno mjesto za koje je propisan neposredno niži i neposredno viši čin)**

* 1. Rukovodilac policijskog tijela može rasporediti policijskog službenika, uz njegovu saglasnost, na radno mjesto za koje je propisan neposredno niži čin od onog koji službenik ima.
	2. Rukovodilac policijskog tijela može rasporediti policijskog službenika na radno mjesto za koje je propisan neposredno niži čin od onog koji policijski službenik ima, bez njegove saglasnosti u sljedećim iznimnim slučajevima:
	3. u slučaju da potrebe policijskog organa nalažu obavljanje hitnih poslova i zadataka u ograničenom vremenskom periodu;
	4. kada je neophodno pružiti pomoć policijskom službeniku koji obavlja druge poslove i zadatke ili privremeno zamijeniti odsutnog službenika.
	5. Rukovodilac policijskog tijela može rasporediti policijskog službenika uz njegovu saglasnost na radno mjesto za koje je propisan neposredno viši čin u slučajevima predviđenim u stavu (2), tač. a) i b) ovog člana.
	6. Raspoređivanje iz stava (2) ovog člana može trajati najduže godinu dana i može se izvršiti jednom u četiri godine.
	7. Za vrijeme raspoređivanja iz st. (1), (2) i (3) ovog člana, policijski službenik zadržava svoj čin, platu, dodatak i naknade u skladu sa zakonom.

**Član 83.**

**(Prekobrojnost policijskih službenika** **u policijskom tijelu BiH)**

1. Prekobrojnost policijskih službenika u policijskom tijelu BiH nastaje u slučajevima:
	1. smanjenja obima rada policijskog tijela BiH;
	2. reorganizacije policijskog tijela BiH;
	3. kada je konačnom odlukom nadležnog organa utvrđeno postojanje sigurnosne smetnje za pristup tajnim podacima u skladu sa Zakonom o zaštiti tajnih podataka;
	4. utvrđene radne nesposobnosti za obavljanje poslova i zadataka policijskog službenika.
2. Rukovodilac policijskog tijela može proglasiti policijskog službenika prekobrojnim u slučaju iz stava (1) tač. a) i b) ovog člana, samo kada taj policijski službenik ne može biti interno premješten u skladu s članom 77. ovog Zakona ili kada ne postoji mogućnost eksternog premještaja u drugo policijsko tijelo BiH na upražnjeno radno mjesto istog čina odnosno nižeg čina uz pristanak policijskog službenika.
3. Policijski službenik iz stava (2) ovog člana može se uz njegovu saglasnost, interno ili eksterno premjestiti na upražnjeno radno mjesto zaposlenog koji nema status policijskog službenika, u skladu sa stručnom spremom.
4. Ukoliko ne postoji mogućnost internog premještaja policijskog službenika iz stava (1) tač. c) i d) ovog člana na drugo radno mjesto koje odgovara njegovoj stručnoj spremi, zdravstvenoj i psihofizičkoj sposobnosti, niti eksternog premještaja u institucije Bosne i Hercegovine, policijski službenik proglašava se prekobrojnim i ostvaruje prava u skladu sa zakonom.
5. Policijski službenik koji je proglašen prekobrojnim u skladu sa stavom (1) tač. a), b) i d) ovog člana, stavlja se na raspolaganje na vrijeme od šest mjeseci.
6. U slučaju prestanka radnog odnosa zbog prekobrojnosti, policijski službenik ima pravo na:
	1. otpremninu u skladu sa zakonom;
	2. otkazni rok od 15 dana.
7. Policijski službenik može podnijeti žalbu Odboru za žalbe policijskih službenika u roku od osam dana od dana prijema rješenja o prekobrojnosti.
8. Policijski službenik, kome je radna sposobnost smanjena ili utvrđena nesposobnost za primjenu policijskih ovlaštenja kao posljedica zakonite primjene policijskih ovlaštenja, ne može biti proglašen prekobrojnim.
9. Policijski službenik koji se vraća u čin glavnog inspektora po prestanku mandata na poziciji rukovodioca ili zamjenika rukovodioca policijskog tijela ne može biti proglašen prekobrojnim.

 (10)Savjet ministara BiH na prijedlog Ministra donosi pravilnik kojim utvrđuje način proglašenja policijskog službenika prekobrojnim.

**POGLAVLJE V- ČINOVI, PROCJENA RADA I UNAPREĐENJE**

 **POLICIJSKIH SLUŽBENIKA**

###### Odjeljak 1 – Činovi

**Član 84.**

**(Činovi policijskih službenika)**

* + 1. Policijski službenik stiče početni čin zavisno od nivoa pristupanja policijskom tijelu BiH, u skladu sa čl. 51. i 85**.** ovog zakona.
		2. Policijski službenik stiče svoj sljedeći čin kroz unapređenje u skladu sa ovim zakonom.
		3. Policijski službenici imaju jedan od sljedećih činova:
	1. policajac;
	2. stariji policajac;
	3. narednik;
	4. stariji narednik;
	5. mlađi inspektor;
	6. inspektor;
	7. viši inspektor;
	8. samostalni inspektor;
	9. glavni inspektor;
	10. generalni inspektor policije;
	11. glavni generalni inspektor policije.
		1. Kandidat koji prolazi obuku da bi radio u policijskom organu nema čin, već tokom obuke ima zvanje kadeta.
		2. Svako radno mjesto policijskog službenika biće u skladu sa njegovim činom i Pravilnikom o unutrašnjoj organizaciji policijskog tijela BiH.

**Član 85.**

**(Početni činovi policijskih službenika poslije osnovne obuke)**

1. Policijski službenik sa najmanje IV stepenom stručne spreme koji završi obuku za prvi nivo pristupa,dobija početni čin policajac.
2. Policijski službenik sa najmanje završenim prvi ciklusom visokog obrazovanjaili VII stepenom stručne spreme koji završi obuku za drugi nivo pristupa, dobija početni čin mlađi inspektor.
3. Dodjela početnog čina policajac ili mlađi inspektor potvrđuje se nakon uspješno završenog probnog rada iz člana 76**.** ovog zakona.

**Član 86.**

##### (Činovi glavnog generalnog inspektora policije i generalnog

**inspektora policije)**

1. Čin glavni generalni inspektor policije stiče isključivo glavni inspektor koji je imenovan za rukovodioca policijskog tijela po članu 70. ovog zakona.
2. Čin generalni inspektor policije stiče isključivo glavni inspektor koji je imenovan za zamjenika rukovodioca policijskog tijela po članu 70. ovog zakona.

Sa prestankom mandata iz člana 72.ovog zakona ,rukovodiocu i zamjeniku rukovodica policijskog tijela BiH prestju da važe i činovi vezani uz mandate i isti se vraćaju u čin glavnog inspektora.

1. Po prestanku mandata rukovodioca ili zamjenika rukovodioca policijskog tijela, policijski službenik vraća se u policijsko tijelo BiH u kojem je radio prije imenovanja, na radno mjesto na kojem je radio prije imenovanja ili se raspoređuje na drugo radno mjesto koje odgovara njegovom činu.
2. Ukoliko je rukovodilac ili zamjenik rukovodioca policijskog tijela prije imenovanja radio u policijskom tijelu BiH na koji se ovaj zakon ne primjenjuje, njegov radni odnos uređuje se u skladu sa zakonom koji važi za to policijsko tijelo BiH.

**Član 87.**

**(Zaštita činova)**

1. Policijskom službeniku čin se ne može oduzeti osim u slučaju iz člana 86. stav (3**)** ovog zakona, nakon prestanka radnog odnosa u skladu sa ovim zakonom ili u skladu sa pravosnažnom odlukom suda.
2. Izuzetno, čin koji je policijski službenik imao, na njegov pismeni zahtjev može mu se oduzeti i rasporediti ga na poslove zaposlenog koji nema status policijskog službenika u slučaju promijenjene radne sposobnosti.
3. Izuzetno, čin koji je policijski službenik imao u vrijeme penzionisanja, službenik može zadržati na počasnoj osnovi po odluci rukovodioca.

**Član 88.**

**(Činovi i njihov izgled)**

* + 1. Izgled činova je sljedeći:
	1. policajac: jedna žuta traka debljine 8 mm, prišivena paralelno uz i 20 mm od spoljnog ruba ramenog prišivka;
	2. stariji policajac: dvije žute trake, 8 mm debljine, 5 mm razmaknute jedna od druge, i prišivene paralelno sa spoljnim rubom ramenog prišivka, od kojih je prva udaljena 20 mm od ruba ramenog prišivka;
	3. narednik: dvije žute trake, 15 mm debljine, i 5 mm udaljene jedna od druge, u obliku tupog ugla (140 stepeni), prišivene na rameni prišivak, tako da su vrhovi uglova okrenuti prema unutrašnjem rubu ramenog prišivka, pri čemu je prvi ugao 20 mm udaljen od spoljnog ruba ramenog prišivka;
	4. stariji narednik: tri žute trake, 15 mm debljine, razmaknute 5 mm jedna od druge u obliku tupog ugla (140stepeni), prišivene na rameni prišivak, tako da su vrhovi uglova okrenuti prema unutrašnjoj strani ramenog prišivka, pri čemu je prvi ugao 20 mm udaljen od spoljnog ruba ramenog prišivka;
	5. mlađi inspektor: jedna zvjezdica, smještena u sredini ramenog prišivka, udaljena 20 mm od spoljnog ruba ramenog prišivka;
	6. inspektor: dvije zvjezdice, smještene u sredini ramenog prišivka, 5 mm jedna od druge, pri čemu je prva udaljena 20 mm od spoljnog ruba ramenog prišivka;
	7. viši inspektor: tri zvjezdice smještene u sredini ramenog prišivka, 5 mm jedna od druge, pri čemu je prva 20 mm udaljena od spoljnog ruba ramenog prišivka;
	8. samostalni inspektor: četiri zvjezdice, smještene u sredini ramenog prišivka, 5 mm jedna od druge, pri čemu je prva 20 mm udaljena od spoljnog ruba ramenog prišivka;
	9. glavni inspektor: grb policijskog organa i jedna zvjezdica, 5 mm udaljena od grba, pri čemu je grb 20 mm udaljen od spoljnog ruba ramenog prišivka;
	10. generalni inspektor policije: grb policijskog organa i dvije zvjezdice smještene u sredini ramenog prišivka, pri čemu je 5 mm udaljeno jedno od drugog, a grb 20 mm od spoljnog ruba ramenog prišivka;
	11. glavni generalni inspektor policije: grb policijske agencije i tri zvjezdice smještene u sredini ramenog prišivka, pri čemu je 5 mm udaljena jedna od druge. Službeni grb je smješten 20 mm od spoljnog ruba ramenog prišivka.
1. Boja ramenog prišivka je tamno plava, dok joj je širina 45 mm, a dužina 100 mm.

###### Odjeljak 2 - Unapređenje policijskih službenika

**Član 89.**

**(Unapređenje)**

* 1. Unapređenje policijskog službenika u viši čin vrši se u skladu s ovim zakonom i Pravilnikom iz člana 90. stav (4) ovog zakona.
	2. Interne ispite za unapređenje u policijskom tijelu BiH polaže policijski službenik koji se prijavi za unapređenje u činove narednik, mlađi inspektor, viši inspektor i samostalni inspektor.
	3. Jednom položen interni ispit za neki od činova iz stava (2) ovog člana, priznaje se kao važeći za sva buduća unapređenja u čin za koji je policijski službenik položio interni ispit.
	4. Policijski službenik koji je proveo pet godina na radu u policijskom organu i ima najmanje VI stepen stručne spreme ili završen prvi ciklus visokog obrazovanja, a ispuni uslove iz člana 90. stav (2) tačka b) i c) ovog zakona, može se prijaviti za čin mlađi inspektor, pod uslovom da postoji slobodno radno mjesto.

**Član 90.**

**(Kriteriji i uslovi za unapređenje)**

1. Policijskom službeniku dodijeljuje se naredni viši čin kada se ispune sljedeći uslovi:
2. da je za čin u koji bi policijki službenik mogao biti unaprijeđen oglašeno slobodno mjesto;
3. da se policijski službenik prijavio za slobodno mjesto iz tačke a) ovog stava;
4. da policijski službenik ima preporuku Komisije za unapređenje u skladu sa članom 91. ovog zakona.
5. Pri davanju preporuke iz stava (1) tačka c) ovog člana, Komisija za unapređenje vodi računa da policijski službenik ispunjava sve sljedeće kriterije:
6. da je proveo zakonom propisano vrijeme u prethodnom činu;
7. da je bio ocijenjen ocjenom „dobar'' ili višom ocjenom za svoj rad u posljednje tri godišnje ocjene rada;
8. da se protiv njega ne vodi krivični postupak ili disciplinski postupak za težu povredu službene dužnosti;
9. da je položio interne ispite iz člana 89. stav (2) ovog zakona;
10. da njegovo unapređenje nije suspendovano u skladu sa članom 126. stav (2) tačka b)ovog zakona.
11. Dokazi o ispunjenju kriterija iz stava (2) tač. a), b), d) i e) ovog člana se dostavljaju Komisiji za unaprijeđenje od strane organizacione jedinice nadležne za vođenje kadrovskih poslova.
12. Ministar na prijedlog rukovodioca policijskog tijela donosi Pravilnik kojim utvrđuje način internog objavljivanja radnog mjesta iz stava (1) tačka a) ovog člana.
13. Prilikom rangiranja kandidata prijavljenih za unapređenje vrši se ocjenjivanje sljedećih kriterija:
14. relevantno profesionalno iskustvo u policijskom tijelu BiH
15. ocjene rada
16. pohvale i nagrade dodijeljene od strane rukovodioca policijskog organa i Ministarstva bezbjednosti , a koje su dodijeljene u trenutnom činu.
17. vrsta i stepen stručne spreme.
18. izrečene disciplinske mjere
19. Ministar na prijedlog rukovodilaca policijskih tijela donosi Pravilnik o unapređenju kojim detaljnije utvrđuje proceduru unapređenja i način ocjenjivanja kriterija iz stava (4) ovog člana.

 **Član 91.**

**(Propisano vrijeme provedeno u prethodnom činu)**

1. Najkraće vrijeme provedeno u prethodnom činu koje je potrebno da bi policijski službenik ispunio kriterije za unapređenje iz člana. 90. stav (2) tačka a) ovog zakona jeste:
	1. za unapređenje iz čina policajac u čin stariji policajac - tri godine;
	2. za unapređenje iz čina stariji policajac u čin narednik i iz čina narednik u čin stariji narednik - četiri godine u svakom činu.;
	3. za unapređenje u čin mlađi inspektor provedenih pet godina na radu u policijskom organu za policijske službenikesa završenim VII stepenom stručne spreme ili prvim ciklusom visokog obrazovanja;
	4. za unapređenje iz čina mlađi inspektor u čin inspektor, četiri godine za policijske službenike sa VII stepenom stručne spreme ili završenim prvim ciklusom visokog obrazovanja;
	5. za unapređenje u činove viši inspektor do čina glavni inspektor – četiri godine u svakom činuza policijske službenike sa VII stepenom školske spreme ili završenim prvim ciklusom visokog obrazovanja .
2. Pored najkraćeg vremena potrebnog za unapređenje iz stava (1) tač. c) i d) ovog člana, policijski službenik koji se prijavljuje za unapređenje u činove mlađi inspektor i inspektor, mora imati najmanje VII stepen školske spreme ili završen prvi ciklus visokog obrazovanja;
3. Pored najkraćeg vremena potrebnog za unapređenje iz stava (1) tačka e) ovog člana, policijski službenik koji se prijavljuje za unapređenje u činove viši inspektor, samostalni inspektor i glavni inspektor, mora imati najmanje VII stepen stručne spreme

ili završen prvim ciklus visokog obrazovanja .

1. Pri računanju vremena iz stava (1) ovog člana priznaje se samo stvarno vrijeme provedeno na dužnosti u policijskim tijelima BiH.
2. U stvarno vrijeme ne uračunava se vrijeme koje je policijski službenik proveo na neplaćenom odsustvu i suspenziji.
3. Izuzetno od stava (4) ovog člana, kao stvarno vrijeme provedeno na dužnosti priznaće se i vrijeme koje je policijski službenik proveo na porodiljskom ili roditeljskom odsustvu, u eksternom premještaju u skladu sa članom 78. ovog zakona ili u premještaju u inostranstvo u skladu sa članom 81. ovog zakona.

**Član 92.**

**(Postupak unapređenja)**

1. Organizaciona jedinica nadležna za vođenje kadrovskih poslova u policijskom tijelu BiH dužna je da najmanje jednom godišnje pripremi listu slobodnih radnih mjesta za sve činove koji mogu biti obuhvaćeni postupkom unapređenja.
2. Lista iz stava (1) ovog člana dostavlja rukovodiocu policijskog tijela , koji donosi Odluku o pokretanju postupka za unapređenje i objavljuje slobodna radna mjesta.
3. Odlukom iz stava (2) ovog člana, rukovodilac policijskog tijela formira Komisiju za unapređenje i imenuje tri člana čiji su činovi jednaki ili viši od činova koji se zahtijevaju za radno mjesto za koje se kandidati razmatraju za unapređenje, a imaju najmanje čin višeg inspektora i od kojih najmanje jedan mora biti diplomirani pravnik.
4. Način rada i odlučivanja komisije za unapređenje utvrđuje se poslovnikom o radu koji donosi rukovodilac policijskog tijela.
5. Komisija za unapređenje preporučuje rukovodiocu policijskog tijela kandidate koji su dobili najviše ocjene u skladu sa Pravilnikom iz člana 90. stava (4)ovog zakona.
6. Prije preporuke iz stava (5) ovog člana, Komisija za unapređenje razmatra sve prijave za posebno unapređenje u skladu sa članom 93**.** ovog zakona.
7. Komisija za unapređenje sačinjava listu kandidata i dostavlja je rukovodiocu policijskog tijela.

**Član 93.**

**(Posebno unapređenje)**

1. Nakon odluke iz člana 92. stav (2) policijski službenik može podnijeti prijavu za posebno unapređenje u koliko ispunjava slijedeće uvjete:
2. da je u prethodne tri godine ocijenjen sa odličnom ocjenom;
3. da je postigao izvanredne rezultate u svom radu i da je značajno doprinio povećanju bezbjednosti BiH;
4. da je proveo u trenutnom činu najmanje pola vremena propisanog za sticanje višeg čina i koji ispunjava uslove iz člana 91. st (1) i (2) tač. c), d), i e) ovog zakona;
5. da je predložen od rukovodioca osnovne organizacione jedinice.
6. Policijski službenik može biti posebno unaprijeđen najviše jedan put u toku svoje profesionalne karijere.
7. Policijski službenik ne može biti posebno unaprijeđen u čin samostalni inspektor i viši čin.
8. Prijave posebnog unapređenja razmatra Komisija za unapređenja iz člana 90. stav (3) ovog zakona.
9. Odluku o posebnom unapređenju iz stava (1) ovog člana donosi rukovodilac, na prijedlog Komisije za unapređenje.

**Član 94.**

**(Odluke o unapređenju)**

1. Odluka o unapređenju u viši čin i odluka o posebnom unapređenju pismeno se obrazlaže.
2. Komisija za unapređenje objavljuje listu kandidata nominovanih za unapređenje na oglasnoj tabli policijskog organa..
3. Policijski službenik koji se prijavio za unapređenje ima pravo izjaviti žalbu Odboru za žalbe policijskih službenika u roku od osam dana nakon objavljivanja liste iz stava (2) ovog člana. Žalba odlaže postupak unapređenja.
4. Kada Odbor za žalbe policijskih službenika odluči po svim podnesenim žalbama, Komisija za unapređenje objavljuje konačnu listu nominovanih/predloženih policijskih službenika na oglasnoj tabli policijskog organa.
5. Odluku o unaprijeđenju iz stav a (1) ovog člana donosi rukovodilac policijskog tijela, na prijedlog Komisije.Kada bude unaprijeđen u viši čin, policijskog službenika na radno mjesto u novom činu raspoređuje rukovodilac.

###### Odjeljak 3 - Ocjenjivanje rada policijskih službenika

**Član 95.**

**(Ocjena rada)**

* 1. Policijsko tijelo BiH najmanje jednom godišnje vrši ocjenu rada svih policijskih službenika kako bi se utvrdilo ispunjavaju li poziv službe i naredbe koje izda nadređeni i zadovoljavaju li profesionalne standarde neophodne u izvršavanju policijskih zadataka.
	2. Ocjena rada se vrši radi:
	3. procjene rada policijskih službenika;
	4. podsticanja službenika da daju maksimum svojih sposobnosti;
	5. utvrđivanja nedostataka u radu i problema, bilo iz kojeg područja rada, a koje treba otkloniti;
	6. priznavanja istaknutog rada, davanja podsticaja za bolji rad te postavljanja novih radnih ciljeva.
1. Ocjenjivanje rada policijskog službenika vrši rukovodilac organizacione jedinice u koju je raspoređen policijski službenik koji se ocjenjuje, a rukovodioce organizacionih jedinica neposredni rukovodilac.
2. U slučaju da policijski službenik nije radio zbog opravdanog slučaja predviđenog zakonom ili aktom poslodavca, te zbog toga ne može biti ocijenjen u skladu sa stavom (1) ovog člana, u obzir će se uzeti rezultati rada policijskog službenika koje je ostvario u periodu od šest mjeseci prije njegovog odlaska na opravdano odsustvo s posla.
3. Ministar na prijedlog rukovodioca donosi pravilnik o ocjenjivanju policijskih službenika kojim utvrđuje postupak i kriterije ocjene rada policijskih službenika.

**Član 96.**

**(Način ocjenjivanja)**

1. Policijski službenik ocjenjuje se sljedećim ocjenama:
	1. ne zadovoljava;
	2. zadovoljava;
	3. dobar;
	4. vrlo dobar;
	5. odličan.
2. Postupak ocjene rada policijskog službenika pokreće neposredno nadređeni rukovodilac.
3. Ocjenu potvrđuje i potpisuje rukovodilac organizacione jedinice nadređenoga koji pokreće postupak, a koji ima najmanje čin višeg inspektora.
4. Ukoliko rukovodilac iz stava (3) ovog člana nije saglasan sa ocjenom, obrazac ocjene se vraća na ponovno ocjenjivanje rukovodiocu iz stava (2) ovog člana.
5. Policijski službenik potpisuje ocjenu svoga rada i dobija njenu kopiju.
6. Policijski službenik koji se ne slaže sa ocjenom svog rada ima pravo na žalbu Odboru za žalbe policijskih službenika u roku od osam dana nakon što primi kopiju ocjene rada.

**Član 97.**

**(Ponovno ocjenjivanje)**

1. U slučaju da je policijski službenik dobio ocjenu rada ''ne zadovoljava'', biće ponovo ocijenjen tri mjeseca nakon godišnje procjene rada.
2. Prije ponovnog ocjenjivanja policijski službenik ce biti nadgledan.
3. Po isteku roka od tri mjeseca, ukoliko nije došlo do zadovoljavajućeg stepena poboljšanja u radu, može se poduzeti slijedeće:

a) interni premještaj unutar policijskog organa u skladu sa činom policijskog službenika;

b) prestanak radnog odnosa.

 (4) Proces ponovnog ocjenjivanja ne sprečava pokretanje disciplinskog postupka zbog loših rezultata rada.

**Član 98.**

**(Evidencija ocjene rada)**

* 1. Ispunjene i potpisane obrasce o ocjeni rada policijskog službenika, evidentira i pohranjuje u dosje policijskog službenika organizaciona jedinica iz člana 92. stav (1) ovog zakona.
	2. Policijski službenik ima slobodan pristup svojim ocjenama rada.
	3. Obrazac ocjene rada ostaje u dosjeu policijskog službenika, a kada policijskom službeniku prestane radni odnos, pohraniće se u arhivu.

**POGLAVLJE VI- NAKNADE**

**Član 99.**

**(Naknade policijskim službenicima)**

1. Naknade policijskom službeniku su plata, dodaci i ostale naknade propisane Zakonom o platama i naknadama u institucijama Bosne i Hercegovine, izuzev naknade u slučaju smrti policijskog službenika koja se propisuje u članu 103.ovog zakona.
2. Plata policijskog službenika veže se uz čin koji ima policijski službenik.

**Član 100.**

**(Plaćeno odsustvo)**

Policijski službenik ima pravo na naknadu plate do visine jedne plate, zajedno sa posebnim dodatkom i to za vrijeme godišnjeg odmora i plaćenog odsustva kao i za period odsustvovanja sa posla zbog bolesti ili invalidnosti, a koje prema propisima o zdravstvenom osiguranju mora isplatiti policijsko tijelo BiH.

**Član 101.**

**(Naknade za privremeni interni premještaj)**

* 1. Policijski službenik koji je, prema članu 77**.** ovog zakona interno premješten na drugo radno mjesto, koje je više od 80 km udaljeno od njegovog trenutnog radnog mjesta ili mjesta prebivališta, ima pravo na naknadu za privremeni interni premještaj.
	2. Uz osnovnu platu koja je određena činom policijskog službenika, naknade iz stava (1) ovog člana su:
	3. naknada troškova za odvojeni život;
	4. naknada za odgovarajući smještaj.
1. Policijski službenik koji je premješten po ličnom zahtjevu nema pravo na naknade za privremeni interni premještaj.
2. Odredba stava (1) ovog člana ne primjenjuje se na policijskog službenika koji je prvi put raspoređen na posao.

**Član 102.**

**(Naknada policijskih službenika u slučaju prestanka radnog odnosa zbog prekobrojnosti )**

1. U slučaju prestanka radnog odnosa policijskog službenika zbog prekobrojnosti u skladu sa odredbama ovog zakona, policijski službenik koji je proglašen prekobrojnim ima pravo na otpremninu u iznosu od šest posljednjih isplaćenihmjesečnihneto plata policijskog službenikaizuzimajući novčanu nagradu**.**
2. Otpremnina iz stava (1) ovog člana u iznosu od 12 posljednjih isplaćenih mjesečnih neto plata izuzimajući novčanu nagradu isplaćuje se za policijske službenike koji imaju najmanje 15 godina radnog staža.

**Član 103.**

**(Smrt policijskog službenika)**

1. Policijski službenik koji izgubi život na dužnosti sahranjuje se na mjestu koje odredi njegova porodica, na trošak policijskog organa.
2. Policijski organ snosi sljedeće posmrtne troškove:
	1. troškove za prevoz posmrtnih ostataka na mjesto sahrane;
	2. putne troškove za dva prateća lica;
	3. trošak za grobnicu ukoliko nije već obezbijeđena na drugi način;
	4. druge uobičajene troškove u iznosu koji određuje ministar.
3. Porodica koju je preminuli policijski službenik izdržavao ima pravo na jednokratnu finansijsku pomoć u iznosu posljednje neto-plate koju je primio preminuli uvećane šest puta.

**Član 104.**

**(Podzakonski akti o ostalim naknadama)**

Savjet ministara BiH u podzakonskom aktu utvrđuje kriterije, uslove i iznose naknada iz ovog odjeljka ovog zakona.

POGLAVLJE VII -NAGRADE I PRIZNANJA

**Član 105.**

**(Dodjela novčane nagrade i priznanja)**

(1) Ministar na prijedlog rukovodioca policijskog tijela može dodijeliti novčane nagrade ili priznanja policijskim službenicima koji u svom radu radi izuzetnih radnih rezultata, podsticanja uspješnosti rada te priznanja za istaknuto djelovanje u zaštiti osnovnih ustavnih prava i sloboda građana i drugih Ustavom Bosne i Hercegovine zaštićenih vrijednosti :

a) ispolje posebnu hrabrost i požrtvovanost;

b) daju poseban doprinos u zaštiti i očuvanju ljudskih života i materijalnih dobara;

c)daju poseban doprinos u efikasnom izvrsavanju poslovai i zadataka i

d) iskažu visok stepen organizacionih sposobnosti u rukovođenju i komandovanju.

(2) Ministar na prijedlog rukovodioca policijskog tijela može dodijeliti priznanje i drugim državnim službenicima, državnim i drugim organima, jedinicama lokalne samouprave, organizacijama, zajednicama, građanima, udruženjima građana i stranim državljanima, za saradnju, sudjelovanje ili pružanje pomoći policiji u obavljanju policijskih poslova te za širenjebezbjedonosne kulture i bezbjednosti građana.

(3) Ministar na prijedlog rukovodioca policijskog tijela može dodijeliti priznanje policijskim službenicima stranih država za ostvarenu međunarodnu policijsku saradnju ili

uspješno provedeno kriminalističko istraživanje.

 (4)Ministar može dodijeliti novčane nagrade i priznanja propisana ovim zakonom i bez prijedloga rukovodioca policijskog tijela, a o svim bitnim procedurama, uslovima i načinima za dodjelu priznanja i novčanih nagrada će se donijeti Pravilnik.

Član 106.

**(Vrste priznanja )**

1. Priznanja koja dodjeljuje rukovodilac su:
2. pojedinačna priznanja;
3. kolektivna priznanja.
4. Pojedinačna priznanja su:
5. policijska medalja za hrabrost;
6. zlatna policijska značka;
7. srebrna policijska značka;
8. amblem policijskog organa;
9. pištolj ili revolver s posvetom,
10. zahvalnica
11. Kolektivne nagrade su:
12. reljefni grb BiH;
13. reljefni amblem policijskog organa.

Član 107.

**(Dodjela zahvalnice građanima)**

Ministar na prijedlog rukovodioca policijskog tijela može građanima dodijeliti zahvalnicu ukoliko su svojim ličnim angažiranjem, požrtvovanjem, hrabrošću te davanjem informacija pružili pomoć policijskom organu u rješavanju složenijih sigurnosnih situacija ili krivičnih djela.

**POGLAVLJE VIII - RADNI USLOVI**

**Član 108.**

**(Radni i socijalni propisi)**

Zakon o radu u institucijama Bosne i Hercegovine i ostali zakoni i podzakonski akti kojima se uređuju prava i obaveze iz radnog odnosa primjenjuju se na policijske službenike i kadete ukoliko nije drugačije određeno ovim zakonom.

**Član 109.**

**(Radno vrijeme)**

* 1. Prosječno radno vrijeme je 40 časova sedmično.
	2. Uobičajeno radno vrijeme je osam časova dnevno.
	3. Rukovodilac policijskog tijela može odrediti drugačije radno vrijeme kada:
1. je potreban kontinuitet rada;
2. se određeni zadatak mora izvršiti u određenom roku ili u planiranom vremenskom periodu.

**Član 110.**

**(Rad u posebnim uslovima)**

1. Policijski službenik obavezan je da radi u posebnim uslovima u slučaju kada su takvi uslovi neophodni za izvršenje zadataka policijskog organa.
2. Posebnim uslovima smatra se rad:
3. po vanrednom rasporedu;
4. u dvokratnoj smjeni;
5. u smjenama;
6. subotom, nedjeljom, praznicima i ostalim neradnim danima;
7. noću;
8. na pojedinim lokacijama.

.

1. Drugi načini rada u posebnim uslovima mogu biti određeni ako to zahtijeva bezbjednosna situacija ili ako je to jedini način da se obave određeni zadaci koji ne mogu biti odgođeni ili se moraju završiti u određenom roku.
2. Rukovodilac policijskog tijela određuje razloge iz kojih se drugi način rada u posebnim uslovima iz stava (3) ovog člana može odrediti, a može ovlastiti i druge policijske službenike koji rade na rukovodećim radnim mjestima.

**Član 111.**

**(Ograničenja prekovremenog rada)**

1. U slučaju da je potrebno obaviti hitan posao ili zadatak do određenog roka ili u određenom vremenskom periodu, izdaće se naredba policijskim službenicima za prekovremeni rad.
2. Prekovremeni rad iz stava (1) ovog člana može trajati do četiri časa dnevno i ne može trajati duže od 20 časova sedmično, s tim da u toku godine policijski službenik može da ostvari maksimalno do 200 časova prekovremenog rada.
3. Policijski službenik ima pravo na naknadu ostvarenog prekovremenog rada na način što će mu se omogućiti srazmjerno odsustvo sa posla kroz korišćenje slobodnih dana ili plaćanje prokovremenog rada u slučaju postojanja raspoloživih novčanih sredstava za te svrhe.

**Član 112.**

**(Odmor u toku radnog vremena)**

(1)Policijski službenik koji radi u režimu uobičajnog radnog vremena ima pravo na odmor u toku radnog dana u trajanju od 30 minuta;

(2)Policijski službenik koji radi najmanje deset časova dnevno ,ima pravo na odmor u toku radnog dana u trajanju od 45 minuta;

(3)Izuzetno, odmor iz st.(1) i (2) ovog člana ne može se koristiti na početku i na kraju radnog vremena, niti tokom izvršavanja policijskih poslova čija priroda ne omogućava korištenje dnevnog odmora.

(4)Vrijeme odmora iz st.(1) i (2) ovog člana uračunava se u radno vrijeme;

(5)Dnevni odmor između dva uzastopna radna dana iznosi najmanje 12 sati.

**Član 113.**

**(Godišnji odmor)**

1. Policijski službenik ima pravo na najmanje 18, a najviše 30 radnih dana plaćenog godišnjeg odmora, zavisno od dužine efektivnog radnog staža.
2. Godišnji odmor na koji policijski službenik ima pravo određen je kako slijedi:
	1. od 6 mjeseci do 3 godine radnog iskustva - 18 radnih dana;
	2. od 3 do 5 godina radnog iskustva - 20 radnih dana;
	3. od 5 do 7 godina radnog iskustva - 22 radna dana;
	4. od 7 do 10 godina radnog iskustva - 23 radna dana;
	5. od 10 do 12 godina radnog iskustva - 24 radna dana;
	6. od 12 do 15 godina radnog iskustva - 25 radna dana;
	7. od 15 do 20 godina radnog iskustva - 27 radnih dana;
	8. od 20 do 25 godina radnog iskustva - 29 radnih dana;
	9. preko 25 godina - 30 radnih dana.
3. U dane godišnjeg odmora ne računaju se subota, nedjelja, praznici i drugi neradni dani.
4. Po odluci rukovodioca policijskog tijela, a kao nagrada za izvanredne rezultate rada, policijski službenik ima pravo na dva dodatna slobodna radna dana.
5. Policijski službenik može iskoristiti svoj godišnji odmor u cjelini ili u dva dijela.
6. Prvi dio godišnjeg odmora koristi se bez prekida u trajanju od najmanje 10 radnih dana u toku kalendarske godine, a drugi dio godišnjeg odmora koristi se najkasnije do 30. juna naredne godine.
7. Trajanje i raspored godišnjih odmora za narednu godinu utvrđuju se prije kraja tekuće godine.
8. Izuzetno od stava (6) ovog člana, rukovodilac policijskog tijela može promijeniti raspored godišnjih odmora zbog izuzetno važnih operativnih razloga.

**Član 114.**

**(Plaćeno odsustvo)**

* 1. Policijski službenik ima pravo na plaćeno odsustvo u jednoj kalendarskoj godini, u svakom od sljedećih slučajeva;
	2. smrti člana uže porodice do tri radna dana;
	3. smrti srodnika do jednog radnog dana;
	4. njegovanja člana uže porodice do tri radna dana;
	5. rođenja djeteta do tri radna dana;
	6. sklapanja braka do pet radnih dana;
	7. selidbe do dva radna dana.
	8. dobrovoljnog davanja krvi do dva dana
	9. Plaćeno odsustvo iz stava (1) ovog člana odobrava rukovodilac.

**Član 115.**

**(Neplaćeno odsustvo)**

Na opravdan zahtjev policijskog službenika, rukovodilac policijskog tijela može odobriti neplaćeno odsustvo u periodu do 30 dana u jednoj kalendarskoj godini.

**Član 116.**

**(Beneficirani radni staž)**

Policijski službenik ima pravo na staž osiguranja sa uvećanim trajanjem, odnosno beneficirani radni staž, gdje se svakih 12 mjeseci provedenih na radu, računa kao 16 mjeseci provedenih na radu, odnosno u službi.

**POGLAVLJE IX - DISCIPLINSKA ODGOVORNOST**

**Član 117.**

**(Disciplinska odgovornost policijskog službenika)**

* 1. Policijski službenik je disciplinski odgovoran za povrede službene dužnosti propisane ovim zakonom, nastale kao rezultat njegove krivice.
	2. Krivična ili prekršajna odgovornost ne isključuje disciplinsku odgovornost policijskog službenika, ukoliko je počinjenje krivičnog djela ili prekršaja takođe i povreda službene dužnosti.
	3. Oslobođenje od krivične ili prekršajne odgovornosti ne podrazumijeva istovremeno i oslobođenje od disciplinske odgovornosti.
	4. Ministar na prijedlog rukovodioca policijskog tijela donosi pravilnik o disciplinskoj odgovornosti policijskih službenika kojim se uređuje disciplinski postupak;
	5. Disciplinski postupak mora biti fer i transparentan.
	6. Tokom disciplinskog postupka, policijski službenik uživa sljedeća prava koja se razrađuju podzakonskim aktom iz stava (4) ovog člana i to:
	7. pravo da bude pravovremeno obaviješten o optužbi za povredu službene dužnosti i o dokazima, kao i pravo da pismeno odgovori na optužbu ili da se njegova usmena izjava zapiše;
	8. pravo na fer i javno saslušanje u razumnom roku od strane tijela utvrđenih ovim zakonom. Javnost može biti isključena sa saslušanja ako to zahtijevaju interesi morala, javnog reda i državne bezbjednosti demokratskog društva, ili ako je to u interesu maloljetnika ili zaštite privatnog života, ili javnost može biti isključena do neophodne mjere u posebnim okolnostima kad bi javno saslušanje ometalo interese pravičnosti prema mišljenu tijela utvrđenih ovim zakonom;
	9. pravo da ne iskazuje protiv sebe, pravo da se od optužbe brani sam ili uz stručnu pomoć branioca kojeg sam izabere te pravo prisustvovanja svakom saslušanju u postupku;
	10. pravo na javno izricanje odluke;
	11. pravo na podnošenje žalbe na odluku disciplinske komisije ustanovljene prema ovom zakonu.

**Član 118.**

**(Lakše povrede službene dužnosti)**

1. Lakše povrede službene dužnosti su:
2. nepažljivo izvršavanje službenih zadataka
	1. nenošenje ili nepravilno nošenje uniforme, naoružanja ili opreme;
	2. nedolazak na posao u određeno vrijeme ili odlazak sa posla prije kraja radnog vremena ili samovoljno napuštanje mjesta obavljanja službene dužnosti tokom radnog vremena;
	3. nepropisno čuvanje dokumenata i podataka;
	4. neopravdano odsustvo sa dužnosti u trajanju od jednog dana u jednom mjesecu;
	5. izazivanje svađe i narušavanje međuljudskih odnosa;
	6. nekorektno i nepristojno ponašanje prema kolegama, zaposlenicima ili posjetiocima;
	7. nemaran odnos prema povjerenoj opremi i uniformi;
	8. dolazak na posao ili obavljanje službene dužnosti neurednog ličnog izgleda;
	9. spavanje na dužnosti ili na radnom mjestu ili zauzimanje takvog položaja tijela kojim se onemogućava uspešno vršenje policijskih poslova u toku izvršavanja policijskog zadatka;
	10. uznemiravanje na spolnoj osnovi - spolna diskriminacija.

**Član 119.**

**(Teže povrede službene dužnosti)**

1. Teže povrede službene dužnosti su:
	1. Neizvršavanje ili nesavjesno ili nepravovremeno izvršavanje službenih zadataka, koje je prouzrokovalo ili je moglo da prouzrokuje štetu ili nezakonitost u radu;
	2. Odbijanje izvršenja ili neizvršavanje zakonitih naredbi rukovodioca izdatih tokom vršenja ili povodom vršenja službenih zadataka i dužnosti;
	3. izbjegavanje obveza vezanih za profesionalnu obuku i usavršavanje;
	4. tri ili više lakših povreda službene dužnosti počinjenih u periodu od dvije godine;
	5. neopravdana odsutnost s dužnosti u trajanju dužem od jednog ali kraćem od tri dana u jednom mjesecu;
	6. neovlašteno korištenje sredstava povjerenih radi izvršavanja zadataka i dužnosti;

f) gubljenje ili oštećenje tehničke ili druge opreme, odnosno sredstava povjerenih radi izvršavanja zadataka i dužnosti, usljed namjere ili grube nepažnje;

* 1. bavljenje poslovima koji su nespojivi sa službenom dužnošću ili vršenje aktivnosti koje nisu u skladu s interesima policijskoga tijela ili vršenje dodatnih aktivnosti uz naknadu bez prethodnog odobrenja rukovodioca;
	2. ponašanje koje onemogućava, ometa ili otežava drugima izvršavanje službenih zadataka;
	3. nepružanje stručne pomoći građanima u ostvarivanju njihovih zakonskih prava;
	4. ponašanje koje narušava ugled policijskoga tijela;
	5. nepoduzimanje ili nedovoljno poduzimanje mjera u okviru vlastitih dužnosti nužnih za osiguravanje objekata, osoba i povjerenih sredstava i stvari;
	6. sprečavanje građana ili pravnih osoba u ostvarivanju njihovih prava pri podnošenju zahtjeva, priziva, pritužbi, molbi i drugih podnesaka, ili neodlučivanje po tim podnescima u zakonskom roku;
	7. nepružanje pomoći drugom policijskom službeniku koji traži pomoć kada mu je pomoć nužna za izvršavanje njegovih službenih zadataka;
	8. nasilje na osnovu spola, uznemiravanje na osnovu spola i seksualno uznemiravanje protivno odredbama Zakona o ravnopravnosti polova;
	9. prikrivanje činjenica o načinu izvršavanja službenih radnji ili upotrebi sile od strane drugog policijskog službenika, odnosno neprijavljivanje činjenica koje ukazuju na osnove sumnje da je drugi službenik počinio težu povredu službene dužnosti;
	10. činjenje ili nečinjenje koje vodi otkrivanju službene tajne ili odavanje podataka koji nose oznaku tajnosti;
	11. samovoljno napuštanje dužnosti ili mjesta čuvanja određenog objekta ili osobe, koje je imalo štetne posljedice;
	12. dolazak na posao pod uticajem alkohola ili opojnih droga ili drugih psihoaktivnih supstanci, odnosno konzumiranje alkohola ili opojnih droga ili drugih psihoaktivnih supstanci tokom radnog vremena.
	13. sprečavanje, izbjegavanje ili odgađanje provedbe internih postupaka prema sebi, odbijanjem da se podvrgne testu ili psiho-fizičkom ispitivanju;
	14. narušavanje javnoga reda i mira, posebno nepristojnim i grubim ponašanjem ili tučom ili bilo kojom drugom aktivnošću kojom se narušava javni red i mir i tom aktivnošću narušava ugled policijskoga tijela BiH, bez obzira na vrijeme i mjesto događaja;
	15. davanje netočnih podataka koji utječu na donošenje odluka mjerodavnih tijela ili izazivaju druge štetne posljedice;
	16. neopravdana odsutnost s dužnosti u trajanju od tri uzastopna dana ili od ukupno pet dana u tijeku jedne kalendarske godine;
	17. zloupotreba prava odsustva u slučaju bolesti;
	18. uporaba sile, odnosno vatrenog oružja u opreci s ovim zakonom;
	19. zloupotreba službenog položaja umišljajnim iskorišćavanjem službenog položaja ili ovlaštenja, prekoračenjem granica službenog ovlaštenja ili neizvršavanjem službene dužnosti, usljed čega je sebi ili drugom pribavljena kakva korist ili drugom nanesena kakva šteta;
	20. odbijanje izvršavanja zakonitih zapovijedi izdanih u svrhu izvršavanja službenih zadataka i dužnosti koje je imao štetne posljedice za policijsko tijelo;
	21. sudjelovanje u političkim aktivnostima koje nisu u skladu sa službom policijskog službenika, bilo za vrijeme ili izvan dužnosti ili prisustvo u policijskoj uniformi skupovimapolitičkih stranaka ili drugim skupovima, osim ukoliko je policijski službenik na dužnosti;
	22. odbijanje ili neopravdano neodazivanje ili izbjegavanje propisanog zdravstvenog pregleda;
	23. vršenje diskriminacije pri izvršavanju dužnosti, po osnovi rase, boje kože, spola, jezika, vjere, političkog ili drugog opredjeljenja, nacionalnog ili socijalnog podrijetla ili bilo po kojoj drugoj osnovi (mobing);
	24. ustupanje i objavljivanje ličnih podataka suprotno odredbama ovog zakona i Zakona o zaštiti ličnih podataka;
1. Teže povrede službene dužnosti iz stava (1) ovoga člana se boduju tako što se dodjeljuju bodovi na sljedeći način:
	1. povrede iz tačke a) do c) - 5 bodova;
	2. povrede iz tačke d) do f) - 10 bodova;
	3. povrede iz tačke g) do k) - 15 bodova;
	4. povreda iz tačke l) - 20 bodova;
	5. povrede iz tačke m) do t) - 25 bodova;
	6. povrede iz tačke u) do cc) - 30 bodova.

**Član 120.**

**(Pokretanje internog postupka)**

* 1. Interni postupak zbog povrede službene dužnosti pokreće se na osnovu:
	2. pritužbe građanina ili predstavnika pravnog lica;
	3. zahtjeva jednog ili više zaposlenih u policijskom tijelu BiH;
	4. zahtjeva rukovodioca organizacione jedinice u koju je policijski službenik raspoređen;
1. Izuzetno, interni postupak se može pokrenuti na osnovu:
	1. druge dokumentacije ili dokaza koji upućuju na sumnju da je policijski službenik počinio povredu službene dužnosti, a koji su odjelu za unutrašnju kontrolu dostavljeni od strane organizacionih jedinica ili zaposlenih u policijskom tijelu BiH ili od strane domaćih ili međunarodnih institicija,
	2. po službenoj dužnosti, na osnovu naloga rukovodioca odjeljenja za unutrašnju kontrolu.
2. Interni postupak vodi odjeljenje za unutrašnju kontrolu.
3. Svako ko primi pritužbu, zahtjev ili prijedlog iz stava (1) ovoga člana, dužan je istu proslijediti odjeljenju za unutrašnju kontrolu u roku od 24 časa.

**Član 121.**

**(Izricanje disciplinske sankcije)**

1. Disciplinske sankcije za lakše povrede službene dužnosti izriče rukovodilacpo nakon provedenog internog postupka iz člana 120**.** ovog zakona.
2. Disciplinske sankcije za teže povrede službene dužnosti izriče disciplinska komisija nakon provedenog disciplinskog postupka iz člana 123. ovog zakona.
3. Odluka o disciplinskoj odgovornosti dostavlja se policijskom službeniku.

**Član 122.**

**(Organi za vođenje disciplinskog postupka)**

1. Organi za vođenje disciplinskog postupka za težu povredu službene dužnosti su :
2. disciplinska komisija;
3. disciplinski tužilac.
4. Disciplinska komisija sastoji se od predsjedavajućeg, dva člana i sekretara, te istog broja zamjenika predsjedavajućeg i članova.
5. Predsjedavajući disciplinske komisije i jedan član su policijski službenici sa najmanje činom višeg inspektora, a drugi član disciplinske komisije je državni službenik.
6. Predsjedavajući disciplinske komisije i član komisije koji je državni službenik su diplomirani pravnici sa najmanje VII stepenom školske spreme ili najmanje završenim prvim ciklusom visokog obrazovanja.
7. Disciplinski tužilac je inspektor odjeljenja za unutrašnju kontrolu koji je vodio interni postupak po predmetu u vezi koga se vodi disciplinski postupak ili drugi službenik odjeljenja za unutrašnju kontrolu koga odredi rukovodilac tog odjeljenja.
8. Disciplinsku komisiju imenuje rukovodilac policijskog tijela na period od dvije godine, a njen mandat može se obnoviti još jednom uzastopno.
9. Izuzetno od stava (6) ovog člana, mandat komisije u odnosu na započete disciplinske postupke traje do njihovog okončanja.

**Član 123.**

**(Pokretanje disciplinskog postupka)**

1. Za teže povrede službene dužnosti, disciplinski tužilac u roku od petnaest dana nakon sprovedenog internog postupka iz člana 120. ovog zakona dostavlja Disciplinskoj komisiji zahtjev za pokretanje disciplinskog postupka.
2. Disciplinska komisija odlukom pokreće disciplinski postupak u roku od sedam dana od dana prijema zahtjeva disciplinskog tužioca.
3. Zahtjev i odluka o pokretanju disciplinskog postupka zbog teže povrede službene dužnosti dostavlja se policijskom službeniku.
4. Disciplinska komisija donosi odluku o disciplinskoj odgovornosti u roku od 60 od dana od prijems zahtjeva iz stava (1) ovog člana, osim u slučajevima suspendovanja disciplinskog postupka do okončanja istrage ili krivičnog postupka ili prekršajnog postupka u skladu sa članom 126. stav (5) ovog zakona.

**Član 124.**

**(Disciplinske sankcije)**

(1) Za lakše povrede službene dužnosti, propisane u članu 118**.** ovog zakona, mogu se izreći sljedeće disciplinske sankcije:

* 1. pismena opomena;
	2. novčana kazna u iznosu od 15% jedne osnovne mjesečne plate policijskog službenika.
1. Za teže povrede službene dužnosti, propisane članom 119**.** ovog zakona, mogu se izreci sljedeće disciplinske sankcije:
	1. novčana kazna;
	2. obustavljanje unapređenja u viši čin;
	3. prestanak radnog odnosa.
2. Novčana kazna za teže povrede službene dužnosti izriče se na sljedeći način:
3. od pet do devet bodova, novčana kazna umanjenje plaće za 15% od osnovne jednomjesečne plaće u trajanju od dva do tri mjeseca;
4. od 10 do 14 bodova, novčana kazna umanjenje plaće za 15% od osnovne jednomjesečne plaće u trajanju od tri do četiri mjeseca;
5. od 15 do 19 bodova, novčana kazna umanjenje plaće za 20% od osnovne jednomjesečne plaće u trajanju od četiri do pet mjeseci;
6. od 20 do 24 boda, novčana kazna umanjenje plaće za 25% od osnovne jednomjesečne plaće u trajanju od pet do šest mjeseci;
7. od 25 i više, novčana kazna umanjenje plaće za 30% od osnovne jednomjesečne plaće u trajanju od šest do osam mjeseci.
8. Za 20 i više bodova izriče se i disciplinska sankcija obustavljanja unapređenja u viši čin za vremenski period od jedne do tri godine.
9. Ako se policijski službenik tereti za dvije ili više povreda proisteklih iz istog događaja, disciplinska odgovornost utvrđuje se za svaku povredu zasebno, a izriče se jedinstvena disciplinska sankcija za sve povrede. Odluku o jedinstvenoj disciplinskoj sankciji, disciplinska komisija donosi prema povredi kojoj se pripisuje najviše bodova, a ostale povrede uzimaju se u obzir kao otežavajuće okolnosti prilikom odlučivanja o vrsti i visini disciplinske sankcije iz stava (3) ovog člana.
10. Prilikom odlučivanja o disciplinskoj sankciji za teže povrede službene dužnosti, bodovi dodijeljeni za teže povrede službene dužnosti u proteklih pet godina se zbrajaju, množe sa faktorom 0,2 a broj dobijen množenjem se zbraja sa bodovima propisanim za disciplinsku povredu po kojoj se postupa, čime se dobija ukupan broj bodova koji se dodjeljuje za povredu po kojoj se postupa.
11. Svakoj lakšoj povredi službene dužnosti se dodjeljuje jedan bod za period od dvije godine od dana izricanja disciplinske sankcije i primjenjuje za buduće povrede službene dužnosti u tom roku.
12. Obavezna disciplinska sankcija prestanak radnog odnosa izriče se za teže povrede službene dužnosti iz člana 119. stav (1) tačke n) do cc) ovog zakona, ako je povreda počinjena sa umišljajem ili usljed krajnje nepažnje, a nisu utvrđene olakšavajuće okolnosti u prilog policijskom službeniku.
13. Obvezna disciplinska sankcija prestanak radnog odnosa izriče se kada policijski službenik sakupi 60 ili više bodova za povredu po kojoj se postupa i ranije povrede službene dužnosti u proteklih pet godina.
14. Obvezna disciplinska sankcija prestanak radnog odnosa izriče se ako je policijski službenik pravosnažno osuđen za krivično djelo na kaznu zatvora od šest mjeseci ili težu kaznu.

**Član 125.**

**(Pravo žalbe na odluku o disciplinskoj odgovornosti)**

1. Protiv odluke o disciplinskoj odgovornosti stranke u postupku mogu podnijeti žalbu Odboru za žalbe policijskih službenika u roku od 15 dana od dana prijema odluke.
2. Odbor za žalbe policijskih službenika o žalbi odlučuje u roku od 30 dana od dana prijema žalbe.

**Član 126.**

 **(Suspenzija)**

1. Policijski službenik će biti suspendovan iz policijskog organa:
	1. za vrijeme dok mu je određen pritvor;
	2. ako je protiv njega potvrđena optužnica.
2. Policijski službenik može biti suspendovan:
	1. ako postoje osnovi sumnje da je počinio krivično djelo ukoliko bi to štetilo ugledu policijskog tijela BiH;
	2. ako je protiv njega pokrenut disciplinski postupak za težu povredu službene dužnosti za koju se može izreći disciplinska sankcija prestanak radnog odnosa;
	3. ako je pokrenut disciplinski postupak za težu povredu službene dužnosti, a postoje razlozi da se vjeruje da će policijski službenik uništiti dokaze ili na drugi način ometati odvijanje disciplinskog postupka;
	4. ako je protiv njega pokrenut interni postupak zbog teže povrede službene dužnosti ili ako je protiv njega pokrenut disciplinski postupak, a uzevši u obzir prirodu teže povrede službene dužnosti i okolnosti pod kojima je izvršena, ukoliko bi to štetilo interesima policijskog organa.
3. Rukovodilac policijskog tijela donosi rješenje o suspenziji u skladu sa st. (1) i (2) ovog člana.
4. Rukovodilac policijskog tijela može donijeti rješenje o ukidanju suspenzije iz stava (2) tačka a) ovog člana kada i dalje postoji osnove sumnje da je počinjeno krivično djelo ali su prestali razlozi koji štete ugledu policijskog organa.
5. Suspenzija policijskog službenika određena iz stava (1) ovog člana traje do okončanja krivičnog postupka, ili istrage, ili prekršajnog postupka.
6. Suspenzija policijskog službenika određena stavom (2) tač. b), c) i d) ovog člana traje do okončanja disciplinskog postupka.
7. Tokom suspenzije službeno oružje, službena legitimacija policijskog službenika, službena značka kao i druga sredstva koja su mu povjerena za obavljanje dužnosti oduzimaju se i zabranjeno mu je nositi službenu uniformu.
8. Policijski službenik koji je primio rješenje o suspenziji iz st. (1) i (2) ovog člana može izjaviti žalbu Odboru za žalbe policijskih službenika, u roku od tri dana od prijema rješenja. Žalba ne odgađa izvršenje rješenja.

**Član 127.**

**(Isplata plate tokom suspenzije)**

1. Tokom trajanja suspenzije policijski službenik ima pravo na 70% osnovne plate koju je ostvario u mjesecu koji je prethodio suspenziji.
2. Tokom trajanja suspenzije policijski službenik nema druga prava propisana ovim zakonom izuzev na pravo iz stava (1) ovog člana.
3. Policijski službenik ima pravo na punu naknadu svoje plate i druga prava po osnovu rada ako se utvrdi da nije odgovoran za težu povredu službene dužnosti niti za počinjenje krivičnog djela zbog kojeg je suspenzija bila određena.

**Član 128.**

**(Trajanje postupka)**

(1)Za lakše povrede službene dužnosti, interni postupak i donošenje odluke o sankciji od strane rukovodioca policijskog tijela mora biti okoncano u roku od 60 dana od dana kada je povreda pocinjena ili dana kada je prijavljena odjelu za unutrašnju kontrolu.

(2)Za teže povrede službene dužnosti, interni postupak i disciplinski postupak mora da bude okoncan u roku od devet mjeseci od dana kada je povreda prijavljena odjeljenju za unutrašnju kontrolu.

(3) Izuzetno od stava 2. ovog clana, kada se protiv policijskog službenika vodi krivicna istraga, provodi se interna istraga i pokreće se disciplinski postupak, nakon čega se disciplinski postupak suspenduje do okončanja krivičnog postupka ili do okončanja krivične istrage.

**Član 129.**

**(Zastara postupka)**

(1) Vođenje disciplinskog postupka za lakšu povredu službene dužnosti zastarijeva u roku od tri mjeseca od dana kada je odjeljenju za unutrašnju kontrolu dostavljena prijava ili saznanje o izvršenoj povredi službene dužnosti, a najduže u roku od šest mjeseci od dana izvršenja povrede.

(2)Vođenje disciplinskog postupka zbog teže povrede službene dužnosti zastarijeva u roku od devet mjeseci od dana kada je odjeljenju za unutrašnju kontrolu dostavljena prijava ili saznanje o izvršenoj povredi službene dužnosti, a najduže u roku od godine dana od dana izvršenja povrede.

(3)Izvršenje disciplinske sankcije za lakšu povredu službene dužnosti zastarijeva u roku od tri mjeseca, a za težu povredu službene dužnosti u roku od šest mjeseci, računajući od dana pravomoćnosti rješenja kojim je disciplinska sankcija izrečena.

(4)Zastara postupka prekida se svakom radnjom koja je radi utvrđivanja disciplinske odgovornosti, preduzeta od strane organa iz člana 122. ovog zakona a sa svakim prekidom zastarijevanje počinje teći.

**(**5)Zastarijevanje nastupa u svakom slučaju kada protekne dva puta onoliko vremena koliko je propisano st.(1) i (2) ovog člana, osim u slučajevima suspenzije, disciplinskog postupka propisane st.(2) i (3) ovog člana.

**Član 130.**

**(Brisanje sankcija)**

(1)Disciplinska sankcija za lakšu povredu službene dužnosti briše se iz evidencije u roku od dvije godine od dana pravosnažnosti rješenja kojim je izrečena.

(2)Disciplinska sankcija za težu povredu službene dužnosti briše se iz evidencije u roku od pet godine od dana pravosnažnosti rješenja kojim je izrečena.

**Član 131.**

#### (Disciplinski spisi)

(1) Policijski tijelo BiH vodi evidenciju o izrečenim disciplinskim sankcijama policijskim službenicima.

(2) Organizaciona jedinica iz člana 92.stav (1) ovog zakona odlaže kopiju odluke o disciplinskoj odgovornosti u lični dosje policijskog službenika.

**POGLAVLJE X - ODGOVORNOST ZA ŠTETU**

**Član 132.**

**(Odgovornost policijskog službenika)**

* 1. Policijski službenik obavezan je policijskom tijelu BiH da nadoknadi materijalnu štetu na imovini policijskog tijela BiH koju je prouzrokovao namjerno ili iz grube nepažnje tokom obavljanja dužnosti.
	2. Policijski službenik obavezan je policijskom tijelu BiH da nadoknadi štetu koju policijsko tijelo BiH mora nadoknaditi oštećenim građanima i pravnim licima, a koju je, namjerno ili iz grube nepažnje, prouzrokovao policijski službenik tokom obavljanja dužnosti.
	3. Policijski službenik obavezan je da, odmah po saznanju, podnese izvještaj o pričinjenoj šteti.

**Član 133.**

#### (Utvrđivanje i nadoknada štete)

1. Komisija koju uspostavlja rukovodilac policijskog tijela utvrđuje štetu, iznos i okolnosti pod kojima je šteta prouzrokovana.
2. Rukovodilac policijskog tijela i policijski službenik mogu napraviti pismeni sporazum o iznosu i načinu nadoknade štete.
3. Na osnovu izvještaja komisije i sporazuma, rukovodilac donosi odluku o nadoknadi štete, iznosu, roku i načinu nadoknade. U skladu sa iznosom nadoknade i na osnovu zahtjeva policijskog službenika, rukovodilac policijskog tijela može dozvoliti isplatu u ratama.
4. Ako je šteta pričinjena na imovini, na zahtjev policijskog službenika rukovodilac policijskog tijela može odobriti da šteta bude nadoknađena uspostavom pređašnjeg stanja na trošak policijskog službenika u određenom roku.
5. Policijski službenik koji je oglašen krivim za štetu počinjenu policijskom tijelu ili drugom licu i za kojeg se donese rješenje o obavezi nadoknade iste, može izjaviti žalbu Odboru za žalbe policijskih službenika.

**Član 134.**

**(Odgovornost države za štetu)**

* 1. U skladu sa zakonom, BiH je odgovorna za štetu pričinjenu fizičkim i pravnim licima kao rezultat postupanja policijskih službenika u izvršenju ili vezano za izvršenje zadataka policijskog organa.
	2. Država Bosna i Hercegovina ( u daljem tekstu: država BiH) ima pravo da zahtijeva od policijskog službenika, za kojeg se utvrdi da je odgovoran za štetu iz stava (1) ovog člana, da nadoknadi iznos isplaćen trećim licima, ako je prouzrokovana šteta posljedica njegove grube nepažnje ili namjere ili neovlaštenih radnji ili postupaka.

**POGLAVLJE XI - PRESTANAK RADNOG ODNOSA**

**Član 135.**

**(Osnov prestanka radnog odnosa)**

* 1. Policijskom službeniku prestaje radni odnos i gubi status policijskog službenika, u sljedećim slučajevima:
1. kada svojevoljno da otkaz;
2. sporazumnim prestankom radnog odnosa;
3. kada dobije ocjenu "ne zadovoljava" na kraju probnog rada;
4. kada dva puta uzastopno dobije negativnu ocjenu za rad;
5. gubitkom državljanstva BiH;
6. u slučaju prekobrojnosti policijskih službenika;
7. kada ispuni uslove za penzionisanje u skladu sa primjenjujućim propisima o penzijsko-invalidskom osiguranju;
8. kada mu je za krivično djelo izrečena pravosnažna kazna zatvora, osim za krivično djelo iz oblasti bezbjednosti saobraćaja, ukoliko je izrečena pravosnažna kazna zatvora u trajanju do šest mjeseci;
9. kada mu je izrečena mjera bezbjednosti zabrane obavljanja poslova policijskog službenika, a ne može se rasporediti na druge poslove u policijskom organu;
10. kada mu je izrečena disciplinska sankcija prestanak radnog odnosa;
11. smrti policijskog službenika;

m) kada se prijavi kao kandidat za izbornu javnu funkciju ili od trenutka kada je

 imenovan na položaj (saglasno članu 46. stav (2);

1. kada ne položi stručni ispit iz člana 76. stav (9) Zakona;
2. ako je neopravdano izostao sa posla pet radnih dana uzastopno, odnosno sedam radnih dana sa prekidima u roku od šest mjeseci.

 (2) Izuzetno, policijskom službeniku koji ispuni uslove za penzionisanje prije

 napunjenih 58 godina starosti u skladu sa stavom (1) tačka g) ovog člana, može

 se, na njegov zahtjev i uz saglasnost rukovodioca policijskog tijela, omogućiti

 nastavak rada do napunjenih 58. godina starosti.

**Član 136.**

**(Obaveza razduženja službenih sredstava)**

1. Policijski službenik kome je prestao radni odnos u policijskom organu obavezan je da razduži sva sredstva, uređaje i opremu koju je zadužio u roku od sedam dana od dana prestanka radnog odnosa.
2. Na dan prestanka radnog odnosa, službeno oružje i legitimacije policijskog službenika oduzimaju se i zabranjeno mu je nositi službenu uniformu.
3. Policijskom službeniku kome je prestao radni odnos po osnovu penzionisanja, može se na njegov zahtjev izdati počasna legitimacija čiji izgled i sadržaj pravilnikom uređuje ministar.

**POGLAVLJE XII - ODBOR ZA ŽALBE POLICIJSKIH SLUŽBENIKA**

**Član 137.**

**(Uspostavljanje i nadležnost Odbora za žalbe policijskih službenika)**

1. Odbor za žalbe policijskih službenika je nezavisno tijelo Savjeta ministara sa nadležnostima utvrđenim Zakonom o nezavisnim i nadzornim tijelima policijske strukture Bosne i Hercegovine.
2. Odbor za žalbe policijskih službenika nadležan je za donošenje odluka po žalbama koje podnesu policijski službenici protiv odluka koje su donijela policijska tijela BiH u

 pogledu statusa policijskog službenika ili u slučajevima propusta policijskog tijela da

 donese odluku u pogledu statusa policijskog službenika.

1. Odbor za žalbe policijskih službenika odlučuje u skladu sa svojim ovlaštenjima iz člana 9. Zakona o nezavisnim i nadzornim tijelima policijske strukture BiH.
2. Odluke Odbora za žalbe policijskih službenika su konačne i moraju se izvršavati bez

 odgađanja, s tim da mogu biti predmet sudskog preispitivanja u skladu sa zakonima

 Bosne i Hercegovine, a dostavljaju se podnosiocu žalbe i policijskom tijelu u roku od

 osam dana od dana donošenja.

1. Odbor za žalbe policijskih službenika odlučuje o žalbi u roku od mjesec dana od prijema žalbe.
2. Izuzetno od stava (6) ovog člana, odbor za žalbe policijskih službenika odlužuje o žalbi na odluku o suspenziji i žalbi o naredbi o internom premještaju u roku od 3 dana od prijema žalbe.
3. Žalba podnesena Odboru za žalbe policijskih službenika odgađa izvršenje odluke

 policijskog tijela BiH, osim žalbe na odluku o suspenziji.

1. Odbor za žalbe policijskih službenika obrađuje podatke i vodi evidencije u skladu sa

 zakonom i drugim propisima.

**Član 138.**

**(Sastav Odbora za žalbe policijskih službenika)**

1. Odbor za žalbe policijskih službenika ima sedam članova i to:
2. četiri člana policijska službenika sa činom samostalni inspektor ili glavni inspektor ;
3. tri člana su državni službenici.
4. Od ukupnog broja članova, najmanje četiri člana su diplomirani pravnici.
5. Svako policijsko tijelo Bosne i Hercegovine koje ima status upravne organizacije predlaže ministru bezbjednosti BiH po dva policijska službenika za članove Odbora za žalbe policijskih službenika, od kojih će ministar bezbjednosti BiH predložiti četiri policijska službenika Bosne i Hercegovine Savjetu ministara BiH na izbor i imenovanjena mandat od četiri godine.
6. Član Odbora za žalbe policijskih službenika je nezavisan u svom radu i nepristrasan.
7. Član Odbora za žalbe policijskih službenika može biti razriješen dužnosti prije isteka mandata po proceduri propisanoj Zakonom o nezavisnim i nadzornim tijelima policijske strukture Bosne i Hercegovine.
8. U Odboru za žalbe policijskih službenika su zastupljeni svi konstitutivni narodi.
9. Prilikom predlaganja članova Odbora za žalbe policijskih službenika vodiće se računa o ravnomjernoj zastupljenosti polova.

**Član 139.**

**(Postupak i način rada Odbora za žalbe policijskih službenika utvrđen Poslovnikom o radu)**

Postupak i način rada Odbora za žalbe policijskih službenika, u mjeri u kojoj nisu propisani Zakonom o nezavisnim i nadzornim tijelima policijske strukture Bosne i Hercegovine, utvrđuju se Poslovnikom o radu Odbora za žalbe policijskih službenika koji usvaja Savjet ministara BiH.

**DIO ČETVRTI - PRELAZNE I ZAVRŠNE ODREDBE**

**Član 140.**

**(Prelazna odredba o imenovanju)**

1. Radno pravni status policijskog službenika koji se na dan stupanja na snagu ovog zakona nalazi na poziciji rukovodioca i zamjenika rukovodioca policijskog tijela, regulisaće se u skladu sa odredbama zakona kojim je uspostavljeno svako pojedinačno policijsko tijelo BiH iz člana 3.stav (1) ovog zakona.
2. Postupak izbora rukovodioca i zamjenika rukovodioca policijskog tijela pokreće se u skladu sa Zakonom o nezavisnim i nadzornim tijelima policijske strukture Bosne i Hercegovine.

**Član 141.**

**(Podzakonski propisi koje donosi Savjet ministara BiH )**

Savjet ministara BiH će u roku od šest mjeseci od dana stupanja na snagu ovoga Zakona, na prijedlog nadležnog tijela, donijeti pravilnike o:

* 1. obliku i sadržaju policijske legitimacije i policijske značke (član 6. stav (4));
	2. policijskoj uniformi (član 6. stav (5));
	3. uniformi za polaznike osnovne policijske obuke (član 6. stav (6));
	4. načinu i postupku redovnih i vanrednih zdravstvenih pregleda za utvrđivanje zdravstvene sposobnosti policijskih službenika (član 43. stav (4));
	5. tekstu zakletve i način polaganja zakletve (član 69. stav (4));
	6. postupku i načinu eksternog premještaja (član 78. stav (4));
	7. privremenom eksternom premještaju u drugu instituciju (član 80. stav (5));
	8. pravima, dužnostima i odgovornosti policijskih službenika premještenih na rad izvan područja BiH (član 81. stav (3));
	9. proceduri proglašenja policijskog službenika prekobrojnim (član 83. stav 10));
	10. drugim oblicima naknada  (član 104.);

**Član 142.**

**(Propisi ministra)**

Ministar će u roku od šest mjeseci od dana stupanja na snagu ovoga Zakona donijeti Pravilnike o:

* 1. načinu držanja i nošenja oružja i municije (član 7.);
	2. pravilnik kojim utvrđuje postupanje sa privremeno oduzetim predmetima (član 24.stav (3));
	3. upotrebi sredstava prisile (član 28. stav (5));

 d) etički kodeks za policijske službenike (član 42. stav (8));

e) psihološkoj pomoći i podršci (član 44. stav (3));

f) obliku i sadržaju ugovora o međusobnim pravima i obavezama za vrijeme trajanja osnovne obuke ( član 65. stav (2));

g) nastavnim programima i planovima obuke kadeta (član 66. stav (3));

h) utvrđuje trajanje osnovne obuke i obaveze kadeta u toku obuke (član 66. stav (4));

i) sadržaju i obliku stručnog osposobljavanju i usavršavanja policijskih službenika (član 68. stav (2));

j) obliku i sadržaju ugovora o radu sa kadetima (član 69. stav (5));

k) postupku i programu polaganja stručnog ispita za policijske službenike (član 76. stav (5));

l) proceduri internog premještaja policijskih službenika (član 77. stav (7));

 m) utvrđivanju postupka, uslova i načina izbora i zapošljavanja policijskih

 službenika iz drugih policijskih tijela BiH (član 79. stav (3));

n) internom objavljivanju slobodnih radnih mjesta (član 90. stav (4));

o) unapređenju policijskih službenika kojim detaljnije utvrđuje proceduru

 unaprijeđenja i način ocjenjivanja kriterija (član 90. stav (6));

1. ocjenjivanju policijskih službenika kojim utvrđuje postupak i kriterije ocjene

rada policijskih službenika (član 95. stav (5));

 r) kojim će se propisati procedure, uslovi i načini za dobijanje priznanja i

 novčanih nagrada (član 105. stav (4);

 s) disciplinskoj odgovornosti policijskih službenika (član 117. stav (4)).

t) počasnim legitimacijama (član 136. stav (3)).

**Član 143.**

**(Propisi rukovodioca policijskog tijela)**

1. Rukovodilac policijskog tijela će u roku od šest mjeseci od dana stupanja na snagu ovoga Zakona donijeti Pravilnike o:
	1. nošenju policijske uniforme (član 6. stav (7));
	2. nošenju civilne odjeće i posebne službene odjeće (član 6. stav (8));
	3. načinu vođenja evidencija i načina obrade ličnih podataka (član 40. stav (2));
	4. sadržaju i načinu vođenja evidencija koje ne sadrže lične podatke (član 40. stav (3));
	5. utvrđivanju i drugih ponašanja specifičnih za vršenje radnih zadataka policijskih službenika, kao i međusobni odnosi policijskih službenika ( član 42. stav (9));
	6. o postupanju s podacima koji su određeni kao tajni i koji se koriste unutar policijskog tijela, a koji nisu vojna ili državna tajna, kao i kriterije za određivanje povjerljive informacije (član 45. stav (2));
	7. utvrđivanju upražnjenih radnih mjesta za čin policajca i čin mlađeg inspektora (član 52. stav (1));
	8. načinu, rasporedu testiranja i načinu bodovanja testa (član 59));
2. Rukovodilac policijskog tijela je dužan u roku od 30 dana od dana stupanja na snagu ovog zakona donijeti:
3. Poslovnik o radu Komisije za izbor kadeta (član 57.stav (4));
4. Poslovnik o načinu rada i odlučivanja komisije za unapređenje policijskih službenika (član 90.stav(4)).
5. Rukovodilac policijskog tijela, uz prethodnu saglasnost Ministra donosi odluku o:
6. broju radnih mjesta koja će biti popunjena unaprijeđenjem (iz člana 53. stav (2)).
7. utvrđivanju procentu radnih mjesta koja će se popuniti zapošljavanjem policijskih službenika iz policijskih tijela BiH (član 79. stav (4));

 **Član 144.**

 **(Provedba zakona)**

Za zakonitost provedbe i procedure u vezi sa izmjenama i dopunama ovog zakona zadužuju se Ministarstvo bezbjednosti Bosne i Hercegovine u skladu sa pozitivnim pravnim propisima.

**Član 145.**

**(Prestanak važenja ranijeg zakonodavstva)**

1. Danom stupanja na snagu ovog zakona stavlja se van snage Zakon o policijskim službenicima BiH („Službeni glasnik BiH“ br. 27/04,63/04,5/06,33/06, 58/06, 15/08, 63/08, 35/09 i 7/12), svi propisi policijskog organa, kao i drugi propisi kojim se regulišu pitanja propisana ovim zakonom.
2. Do donošenja pravilnika iz čl. 141.,142. i 143. ovog zakona policijski organ primjenjuje propise iz stava (1) ovog člana, u mjeri u kojoj nisu u suprotnosti sa ovim zakonom.

**Član 146.**

**(Stupanje na snagu)**

Ovaj zakon stupa na snagu osmog dana od dana objavljivanja u ''Službenom glasniku Bosne i Hercegovine''.

PB BIH broj:\_\_\_\_\_\_\_\_\_\_\_\_\_\_\_\_\_

Sarajevo\_\_\_\_\_\_\_\_\_\_\_2017. godine

 Predsjedavajući Predsjedavajući

 Predstavničkog doma Doma naroda